পৰম্পোছাক (উচ্চজিৎ কলিতা) - সাহিত্য ডট অৰ্গ\nবিহুৰ বতৰত হৰিপদ তালুকদাৰৰ দৰে অসমৰ বাহিৰত থকা সকলৰ অসমলৈ বৰকৈ মনত পৰে। বৰপেটা জিলাৰ হৰিপুৰ গাঁৱৰ পৰা ওলাই অহা তেৰ বছৰেই হ’ল হৰিপদৰ। দিল্লী বিশ্ববিদ্যালয়ৰ পৰা অৰ্থনীতিৰ স্নাতক আৰু স্নাতকোত্তৰ উপাধি লাভ কৰি হৰিপদে মুম্বাইৰ বহুজাতিক প্ৰতিষ্ঠান এটাত বিত্তীয় বিশ্লেষক (ফাইনাঞ্চিয়েল এনালিষ্ট) পদত যোগদান কৰে। মুম্বাইত দুবছৰ চাকৰি কৰি পদোন্নতি লাভ কৰি দিল্লীলৈ বদলি হৈ আহে আৰু তিনিবছৰ দিল্লীত থাকে। তাৰ পিছত অইন এটা প্ৰতিষ্ঠানত বিত্ত প্ৰবন্ধক (ফাইনাঞ্চ মেনেজাৰ) হিচাপে যোগদান কৰি যোৱা তিনিবছৰে ভাৰতবৰ্ষৰ প্ৰযুক্তি-ৰাজধানী স্বৰূপ বেঙ্গালুৰু নগৰত নিবাস কৰি আছে। দুবছৰ আগতে বেঙ্গালুৰুতে কৰ্মৰত নিৰ্মালী চলিহাৰ লগত হৰিপদে বিয়া পাতে। দুয়োৰে তিনিবছৰমানৰ বন্ধুত্বপূৰ্ণ চিনাকিয়ে দুয়োকে ওচৰ চপাই আনি প্ৰেমৰ ৰূপ লয় আৰু শেষত ঘৰে-ঘৰে কথা পাতি বিয়াখনো পাতি ল’লে। নিৰ্মালী ভাৰতীয় বিজ্ঞান প্ৰতিষ্ঠানৰ যুৱ-গৱেষিকা তথা সহকাৰী অধ্যাপিকা। গুৱাহাটীত ডাঙৰ-দীঘল হোৱা ছোৱালী; খোলা-মেলা, পোনপটীয়াকৈ কথা কোৱা স্বভাৱ। নিৰ্মালীয়ো দিল্লী বিশ্ববিদ্যালয়ৰে পদাৰ্থ-বিজ্ঞানৰ স্নাতক তথা স্নাতকোত্তৰ।\nদুজনীয়া সুখৰ সংসাৰ। পঢ়া আৰু চাকৰিৰ আৰম্ভণি কালত ভাৰতৰ বেলেগ বেলগ নগৰত থকাৰ অভিজ্ঞতা থকা এই দম্পতীয়ে বেঙ্গালুৰুৰ নাতিশীতোষ্ণ জলবায়ু খুব ভাল পাইছে। আচলতে বেঙ্গালুৰুখন তথ্য-প্ৰযুক্তি আৰু এই না ঠাণ্ডা-না গৰম বতৰৰ বাবেই সকলোৰে প্ৰিয়। নহ’লে ইমান জনবহুল নগৰখনৰ অপৰিকল্পিত আন্তঃগাঁথনি আৰু সঙ্কীৰ্ণ ৰাস্তা-ঘাটে মানুহক বিপাঙত পেলায় পদে পদে আৰু যান-জঁটৰ সমস্যাটোও এটা ডাঙৰ প্ৰত্যাহ্বান বেঙ্গালুৰুবাসীৰ বাবে। কিন্তু বেঙ্গালুৰুত এবাৰ থাকি পোৱা সকলোৱে ইয়াৰ জলবায়ুৰ প্ৰেমত পৰে, প্ৰেমত পৰে ইয়াত দুই কিলোমিটাৰৰ মূৰে মূৰে থকা ধুনীয়া ধুনীয়া উদ্যানবোৰৰ। ৰাস্তাৰ কাষৰ “ডোচা কেম্প” বোৰত থিয়ৈ থিয়ৈ মছালা ডোচাৰ পৰা পনীৰ ডোচা খোৱাৰো অভ্যাস গঢ়ি উঠে। মুঠতে অইন প্ৰতিখন নগৰৰ দৰে বেঙ্গালুৰুৰো নিজা আমেজ আছে।\nনিৰ্মালী-হৰিপদৰো সংসাৰ বেছ আমেজপূৰ্ণ। ভাল বেতন পোৱা চাকৰিয়ে জীৱনৰ আৱশ্যকীয় আৰু কিছু পৰিমাণে লাহ-বিলাস কৰিব পৰা সকলো সামগ্ৰী আহৰণ কৰিব পৰাৰ সামৰ্থ্য দুয়োকে দিছে। বাহিৰত থাকিলেও দুয়ো অসমখনক পাহৰিব নোৱাৰে। দুয়োযোৰা আই-বোপাই আৰু ভাই-ভনীকইটা অসমতে থাকে। অসমৰ উৎসৱ-পাৰ্বণ, অসমৰ পিঠা-পনা, গীত-মাতে, অসমৰ এতিয়াও হেৰাই নোযোৱা কিছু নিভাঁজ চেনেহে কেতিয়াবা হাত-বাউলি মাতি থাকে দুয়োকে। কিন্তু পেছাগত হেঁচা আৰু কিছুমান সপোনে অসমলৈ আহিব নিদিয়ে। হয়তো কিছু পৰিমাণে পলায়নবাদী দুয়ো অইন বহুতো প্ৰবাসী অসমীয়াৰ দৰে। নিজৰ ঠাইখনত থাকি নিজৰ ঠাইখনক আগুৱাই নি নিজে আগুৱাব পৰা মানসিক প্ৰস্তুতি এতিয়াও হোৱা নাই তেওঁলোকৰ। তথাপি কেতিয়াবা অসমৰ বাবে কিবা কৰাৰ আশা আৰু সপোন কঢ়িয়াই লৈ ফুৰে। সেয়ে অসমৰ লগত সম্পৰ্ক নৰখাৰ কথা কেতিয়াও নাভাবে। বছৰেকত দুবাৰ নোৱাৰিলেও দুয়ো এবাৰ আহেই অসমলৈ। পৰিয়ালৰ লগত সময় কটায়, মিতিৰ-কুটুম, বন্ধু-বান্ধৱক মাত লগায়। পিছে বাকী একো সমস্যা নহ’লেও এটা সমস্যা বাৰুকৈয়ে হয়।\nহৰিপদ গাঁৱৰ ল’ৰা। মাকো গাঁৱলীয়া, পঢ়া-শুনা বেছি নাই। কিছুমান পৰম্পৰা মানি চলে বা চলিব বিচাৰে। নিৰ্মালীৰ শাহুৱেকৰ প্ৰতি যথেষ্ট চেনেহ আছে। শাহুৱেকেও নিৰ্মালীক বৰ ভাল পায়। সাদৰী বোৱাৰী বুলি সকলোৰে আগত গৰ্ব কৰে। পিছে সমস্যাটো হ’ল শাহুৱেকে নিৰ্মালী গাঁৱত থকা কেইদিন মেখেলা-চাদৰ পিন্ধি থকাটো বিচাৰে। ঠাণ্ডাৰ দিনত নিৰ্মালীয়ে বেয়া নাপায়। কিন্তু মে’-জুনত অসমলৈ গ’লে গৰমত ঘৰত সদায় মেখেলা-চাদৰ পিন্ধি থাকিবলৈ অসুবিধা পায়। শাহুৱেকে নিৰ্মালীয়ে দিনত মেখেলা-চাদৰ পিন্ধি থকাটো বিচাৰে, নিজেও থাকেযে। নিৰ্মালী গুৱাহাটীত ডাঙৰ হৈ তাৰ পিছত দিল্লীত আৰু এতিয়া বেঙ্গালুৰুত আছে। উৎসৱ-পাৰ্বণত বা কিবা বিশেষ দিনতহে মেখেলা-চাদৰ পিন্ধে, হৰিপদৰ মাকৰ দৰে সদায় মেখেলা-চাদৰ পিন্ধাৰ অভ্যাস নাই। পাঙ্খা বা শীত-তাপ নিয়ন্ত্ৰক চলি থাকিলে নিৰ্মালীয়ে মেখেলা-চাদৰ-পেটিকোট পিন্ধি থাকিবলৈ বৰ বেয়া নাপায়। কিন্তু গাঁৱত বেছিভাগ সময় বিজুলী নাথাকেই।\nশাহুৱেকে নিৰ্মালীয়ে বাহিৰত যি নিপিন্ধিলেও আপত্তি নকৰে। মাত্ৰ গাঁৱত থকা ১০-১৫ দিন মেখেলা-চাদৰ পিন্ধি থকাটো বিচাৰে। কথাটো কিছু পৰিমাণে সামাজিক। হৰিপুৰ গাঁৱৰ বোৱাৰীসকলে মেখেলা-চাদৰ পিন্ধি থকা দেখি দেখি নিজৰ বোৱাৰীয়েকে মেখেলা-চাদৰ নিপিন্ধিলে কোনোবাই কিবা ক’ব বুলি ভাবে। আৰু এই শাহু-বোৱাৰী বিবাদত মাজত পাকঘূৰণি খায় হৰিপদে।\nযোৱাবছৰ জুন মাহৰ ঘটনা। প্ৰচণ্ড গৰম। হৰিপদ-নিৰ্মালী ঘৰলৈ আহিছে। আহিবৰ দিনা গুৱাহাটীৰ পৰা ঘৰ পাওঁতে সন্ধিয়ায়ে হ’ল। দিনৰ দিনটো বিদ্যুৎ সৰবৰাহ কৰ্তন কৰা আছিল। ৰাতিলৈ আহিল। পিছদিনা পুৱাও বিজুলী-চিজুলী নাই। শাহুৱেকে নিজেই ঘৰ সৰা-মোচা কৰে। গাঁৱত কাম কৰা তিৰোতা পাবলৈ নাই। ঘৰলৈ আহিলে গাঁৱৰ বোৱাৰীৰ দৰেই নিৰ্মালীয়ে পুৱা আগচোতাল সাৰে শাহুৱেকৰ মন আৰু মান ৰাখিবলৈ। বেঙ্গালুৰুত ঘৰুৱা কাম-বন কৰা মানুহ এগৰাকী আছে, নিজে সৰা-মোচা কৰিব লগা নহয়। সিদিনা গৰম বেছিকৈ পৰিছিল। নিৰ্মালীয়ে গা ধুই উঠি চুৰিদাৰ এযোৰ পিন্ধিয়ে পাকঘৰত সোমাল।\nশাহুৱেকে অলপ অস্বস্তি পাই আৰম্ভ কৰিলে, “মাতু, গাঁৱত থকা কেইদিন মেখেলা-চাদৰকে পিন্ধিবা ঘৰত। কাষৰ খুড়ীয়েৰ বা জেঠাইহঁত আহি থাকে নহয়।”\nনিৰ্মালীয়ে একো প্ৰত্যুত্তৰ নিদি নিজৰ কোঠালৈ সোমাই গৈ মেখেলা-চাদৰ এযোৰ পিন্ধি আহিল।\nদুপৰীয়া ভাত খোৱাৰ পিছত কাম বিশেষ একো নাথাকে। গাঁৱৰে বন্ধু দুজনমানক মাত লগাবলৈ ওলাই যোৱা হৰিপদেও ঘূৰি আহি ভাত খাই জিৰাইছে।\nনিৰ্মালীৰ ফুলা লুচিৰ দৰে মুখখন দেখি সুধিলে, “কি হ’ল, মাই কিবা ক’লে নেকি ?”\n: মাই মেখেলা-চাদৰ, মেখেলা-চাদৰকৈ কিয় থাকে?\n: হ’ব দিয়া ১২ দিনহে থাকিম। মাকনো এতিয়া কি কওঁ?\n: এই গেলা গৰমত এইসোপা পিন্ধি থাকিব পাৰি নেকি, পাঙ্খা-চাঙ্খা চলা নাই। মোৰ এনেকৈ গৰমত থকাৰ অভ্যাস নাই।\n: এ, গাঁৱত অলপ অসুবিধা হয়েই। অলপ মিলাই চলা আৰু।\n: কিয়, অকল বোৱাৰীসকলেহে সংস্কৃতি ৰক্ষা কৰিবলৈ মিলাব লাগে নেকি? তুমি দেখোন হাফ-পেণ্ট বা গামোচাৰ লগত গেঞ্জী পিন্ধি ঘূৰি ফুৰা। এনেয়ে দেখোন কৈ থাকা, নাৰী-পুৰুষ সমান। তেন্তে সংস্কৃতি ৰক্ষা গৰমে-ঠাণ্ডাই নাৰীয়েহে কৰিব লাগে নেকি গাঁওবোৰত।\nহৰিপদৰ গাত লাগিল কথাষাৰ।\nমাকক গৈ ক’লে, “মা, নিৰ্মালীয়ে চুৰিদাৰে পিন্ধক দিয়া।”\nমাকে ক’লে, “নাই, ঘৰত থকা কেইদিন মাতুই মেখেলা-চাদৰে পিন্ধাটো বিচাৰোঁ”\n: গৰমত এনেকৈ মেখেলা-চাদৰ পিন্ধি থকাৰ অভ্যাস তেওঁৰ নাই, মা !\n: মই পিন্ধি নাথাকোঁ নেকি কিবা, অভ্যাস হৈ যাবদে লাহে লাহে। আমাৰ গাঁৱৰ বোৱাৰীয়ে গাঁৱত মেখেলা-চাদৰ পিন্ধিলেহে ভাল দেখি। বাকী নগৰত যি নিপিন্ধিলেও মোৰ আপত্তি নাই।\nমাকৰ লগত বেছিকৈ তৰ্ক কৰিলে কাজিয়া লাগে হৰিপদৰ। নিজৰ কোঠালৈ আহি নিৰ্মালীক ক’লে, “হ’ব দিয়া, অলপ চলা আৰু। মাই নুবুজে।“\n: মাই নুবুজে নুবুজে বুলি মাৰ মতে মই কিয় চলিব লাগে। মোৰ নিজৰ মতে পিন্ধাৰ অধিকাৰ নাই নেকি ? তুমি পুৰুষ কাৰণে যি নিপিন্ধিলেও কথা নাই ? বিয়া হৈ নাৰী গৰাকীহে কিয় সলনি হ’ব লাগে পিন্ধা-উৰাত।\n: হ’ব দিয়াহে, মা অলপ আগৰ দিনৰ মানুহ। বাকী তোমাকতো মৰম কৰে আৰু একো কামত হকা-বধাও নকৰে।\n: সেইবিলাক বাদ দিয়া। পুৰুষ-নাৰীৰ সমান অধিকাৰৰ কথা কৈ থাকা তুমি। নিজৰ মাৰ ওচৰত কিয় নোৱাৰা। মোক বিয়া কৰাই আনি মোৰ নিজা স্বাধীনতাখিনি কিয় দিয়াব নোৱাৰা। তুমি যদি নিজৰ মতে পিন্ধিব পাৰা, মইও পাৰিব লাগিব।\nহৰিপদে আৰু একো নক’লে। মাত্ৰ পিন্ধি থকা হাফ-পেণ্টটো সলাই চুৰিয়া এখন পিন্ধি গাত দীঘল কূৰ্তা এটা সুমুৱাই ল’লে।\nঘৰত থকা ১২ দিন হৰিপদে চুৰিয়া-চোলা পিন্ধিয়ে কটালে, আলহীও খালে। নতুন চুৰিয়া দুখনমান কিনিও আনিলে। ঘৰৰ সকলোৱে অলপ আচহুৱা আচহুৱা পালে। যোৱাৰ আগদিনা মাকে ৰাতি ভাতৰ পাতত সকলোৰে আগত হৰিপদক সুধিলে, “বাবা, আদহীয়া মানুহৰ নিচিনাকৈ গোটেই কেইদিন চাৰিওফালে ধূতী-চোলা পিন্ধিয়ে ঘূৰি ফুৰিলি দেখোন। আগতে তোৰ ধূতী-চোলা পিন্ধাৰ অভ্যাস দেখোন তেনেকৈ নাই।”\n: মা, বিয়াৰ পিছত কেৱল গাঁৱৰ বোৱাৰীসকলেহে অসমীয়া সংস্কৃতি ৰক্ষা কৰিব লাগে নেকি । পুৰুষসকলেও কৰা উচিত। এতিয়াৰ পৰা মই গাঁৱলৈ আহিলে কেৱল ধূতী-চোলাকে পিন্ধিম নিৰ্মালীয়ে মেখেলা-চাদৰ পিন্ধাৰ দৰে।\nহৰিপদৰ কথা শুনি মাকৰ দুচকু সেমেকি উঠিল আৰু লগতে বোৱাৰীয়েকৰ প্ৰতি ক’ৰবাত অলপ ঈৰ্ষাও হ’ল চাগে’। নিৰ্মালীয়ে একো নক’লে। মাত্ৰ লংপেণ্ট আৰু কেজুৱেল চাৰ্ট পিন্ধিহে ভাল পোৱা হৰিপদে ১২ দিন কেনেকৈ অলপো আপত্তি নকৰাকৈ ধূতী-চোলা পিন্ধি ঘূৰি ফুৰিব পাৰিলে তাকে ভাবি বহি থাকিল।\nসেই সময়ত হৰিপদে ভাবি আছিল পৰম্পৰা, পোছাক, পুৰুষ সকলোবোৰ কিয় প-ৰে আৰম্ভ হয় !!\n← সম্পৰ্ক (মৌচুমী দাস)\nবাপুকণৰ চিঠি (দিগন্ত কুমাৰ ভট্টাচাৰ্য) →


স্কিজোফ্ৰেনিয়া - সাহিত্য ডট অৰ্গ\nলেখক- ডা° উদ্দীপ তালুকদাৰ\nবুৰাৰীৰ আত্মহত্যাৰ ঘটনাটোৰ ওপৰত নিৰ্মিত নেটফ্লিক্সৰ ছিৰিজ ‘হাউছ অফ ছিক্ৰেটছ’ৰ পাছত বহুতেই ভগাই লোৱা ভ্ৰান্ত বিশ্বাসৰ (shared delusion) বিষয়ে জানিবলৈ পাইছে। ডেল্যুজন (delusion)-অসমীয়াত ভ্ৰান্ত বিশ্বাস বুলি অনুবাদ কৰিব পাৰি। ‘ভ্ৰান্ত–বিশ্বাস’ আমি বুজাৰ দৰেই কোনো কাৰণ অবিহনে, কোনো বাস্তৱ যুক্তি অবিহনে মানি লোৱা যিকোনো কথা। সমস্যাটো হৈছে, যিকোনো অন্ধবিশ্বাস, আনকি আমি সাধাৰণভাৱে মানি লোৱা বহুতো কথাকে ভ্ৰান্ত–বিশ্বাস বুলি দেখুৱাব পাৰি। সেয়ে, মনোৰোগবিজ্ঞানৰ বাবে সাধাৰণভাৱে সমাজত চলি থকা বিশ্বাসসমূ্হক ভ্ৰান্ত–বিশ্বাস নুবুলিবলৈ কোৱা হৈছে। যেনে, কুমন্ত্ৰ প্ৰয়োগ, মুখ লগা আদিৰদৰে বিশ্বাসবোৰ আমাৰ সমাজত এতিয়াও বহু প্ৰচলিত, সেয়ে, অকল এনে ধৰণৰ বিশ্বাসক ভ্ৰান্ত–বিশ্বাস (delusion) বুলি ধৰা নহয়। যিবোৰ ভ্ৰান্ত বিশ্বাস অকল ৰোগীজনেহে ৰাখে, তেনে ভ্ৰান্ত–বিশ্বাসকহে delusion বোলা হয়।\nDelusion ৰ সমানুপাতিকভাৱে আন এটা গুৰুত্বপূৰ্ণ ধাৰণা হৈছে hallucination. Hallucination-ক সৰলকৈ বিভ্ৰম বুলি অনুবাদ কৰিব পাৰি। Hallucination-ত আমাৰ ইন্দ্ৰিয়ৰ দ্বাৰা অনুভূত হোৱা পৰিঘটনাসমূহ কোনো কাৰক অবিহনেই অনুভূত হয়। যেনে, বাহিৰত কোনো শব্দ নোহোৱাকৈয়ে কিবা শুনা পোৱা, চকুৰ আগত একো নথকাকৈ কিবা দেখা পোৱা ইত্যাদি। মন কৰিলে বুজা যায়, যিদৰে ভ্ৰান্ত–বিশ্বাস কোনো কাৰণ অবিহনে মগজুলৈ আহে, ঠিক একেদৰেই মগজুৱে ইন্দ্ৰিয়প্ৰসূত কোনো এটা পৰিঘটনা হোৱা বুলি ধৰি লয়, যিটো বাস্তৱত নাই। Delusion বা Hallucination-ৰ মন কৰিবলগীয়া কথাটো হ’ল, এই দুয়োটা পৰিঘটনাকে মানুহজনে সম্পূৰ্ণ সঁচা বুলি ধৰি লয়, য’ত তৰ্কৰ কোনো অৱকাশেই নাথাকে। ভ্ৰান্ত বিশ্বাস বা ইন্দ্ৰিয় বিভ্ৰম সিমান অকল্পনীয় পৰিঘটনাও নহয়। আমি প্ৰায় সকলোৱেই অনুভৱ কৰা কিছুমান ইন্দ্ৰিয় বিভ্ৰম হ’ল, যেনে হঠাৎ ঘৰৰ গেটত কোনোবাই শব্দ কৰা যেন লগা, বা মোবাইলত হঠাৎ ভাইব্ৰেছন হোৱা যেন লগা ইত্যাদি। কিন্তু এনে পৰিঘটনাবোৰক ডিল্যুজন বা হেলুচিনেছন বুলিব নোৱাৰি, কাৰণ প্ৰায় লগে লগেই আমি বুজি পাওঁ কিবা ভুলতে শুনিলোঁ চাগৈ! কিন্তু প্ৰকৃত ডিল্যুজন আৰু হেলুচিনেছন যিমানে অসাধাৰণ, বা অবাস্তৱ যেন নালাগক কিয়, ভুক্তভোগীজনৰ মতে সেয়া সম্পূৰ্ণ সঁচা। এই ধাৰণাই এই দুয়োটা পৰিঘটনাত ভোগা ব্যক্তিগৰাকীক বাস্তৱজগতখনৰ পৰা আঁতৰাই লৈ যায়। ডিল্যুজন আৰু হেলুচিনেছনৰ মাজৰ এখন জগতত তেওঁলোক জীয়াই থাকে, সেইবুলি বাস্তৱৰপৰা তেওঁলোক সম্পূৰ্ণ আঁতৰি নাযায়, বৰং বাস্তৱৰ ঘটনাসমূহৰ লগত ডিল্যুজন আৰু হেলুচিনেছনৰ সংমিশ্ৰণৰে এখন অতিজগতত তেওঁলোক বাস কৰে।\nডিল্যুজন আৰু হেলুচিনেছনৰ বিষয়ে বিতংকৈ লিখাৰ কাৰণটো হৈছে, এই দুয়োটা পৰিঘটনা স্কিজোফ্ৰেনিয়া নামৰ মানসিক ৰোগবিধৰ মূল লক্ষণ। কিন্তু সমস্যাটো হৈছে, ৰোগত ভোগাজনে যিহেতু কেতিয়াও গমেই নাপায়, সেয়া এটা ভ্ৰান্তিহে, সেয়ে তেখেতৰ লক্ষণসমূহ হয়, এই ডিল্যুজন বা হেলুচিনেছনৰ ফলত হোৱা ব্যৱহাৰৰ পৰিৱৰ্তনসমূহহে। সাধাৰণতে স্কিজোফ্ৰেনিয়া ৰোগৰ ডিল্যুজনসমূহ হয়, পাৰানয়ড (paranoid) বিধৰ, অৰ্থাৎ যিবোৰ ডিল্যুজনত মানুহজনে আন মানুহ, বা শক্তিয়ে তেওঁলোকৰ ক্ষতি কৰিব বিচাৰে, বা তেওঁলোকৰ বিৰুদ্ধে ষড়যন্ত্ৰ কৰি ফুৰে, এনেকুৱা বিধৰ হয়। ইয়াৰ পৰিণতিত ফুটি উঠা লক্ষণবোৰ হয়, মানুহজনে অকাৰণত ভয় খাবলৈ আৰম্ভ কৰে, বা ক’বলৈ আৰম্ভ কৰে যে তেখেতক কোনোবাই মাৰিব, বা পুলিচে তেখেতক বিচাৰি ফুৰিছে, বা তেখেতক মানুহে নজৰ কৰি ৰাখে, ইংগিত দি জোকাই ইত্যাদি বিধৰ। কেতিয়াবা ক্ষতি কৰিব বুলি ভবা খোজাকেইজনৰ প্ৰতি অতিপাত খং কৰা, মাৰিবলৈ বিচাৰি ফুৰা ইত্যাদিও দেখা দিয়ে।\nআন এবিধ ডিল্যুজনত আকৌ মানুহজনে তেখেতৰ চিন্তা–চৰ্চাত হস্তক্ষেপ অনুভৱ কৰিব পাৰে, যেনে, তেখেতৰ চিন্তাসমূহ কোনোবাই চুৰি কৰি নিয়া, বা কোনো প্ৰকাৰে তেখেতৰ মূৰত চিন্তা সুমুৱাই দিয়া আদিৰ দৰে অদ্ভুত অনুভৱ হয়।\nসাধাৰণতে স্কিজোফ্ৰেনিয়াত শ্ৰৱ্য–বিভ্ৰম বেছিকৈ হয়, সেয়ে এনে হেলুচিনেছনৰ পৰা উদ্ভৱ হোৱা লক্ষণসমূহৰ ভিতৰত অকলে অকলে কথা পাতি থকা, নেদেখা কোনোবা এজনক গালি পৰা, বা হঠাৎ হঁহা–কন্দা আদি দেখা যায়। সাধাৰণতে কি ধৰণৰ হেলুচিনেছন হৈ আছে তাৰ ওপৰত নিৰ্ভৰ কৰি লক্ষণ বিভিন্ন হ’ব পাৰে। শ্ৰৱ্য হেলুচিনেছন বহুকেইটা মানতে মানুহজনৰ কথা আলচি থকা, বা কোনো নিৰ্দেশ দি থকা, বা কেতিয়াবা মনৰ ভাবসমূহ ওলোটাই কৈ থকা আদি ধৰণৰ হয়। স্কিজোফ্ৰেনিয়াত কেতিয়াবা ডিল্যুজন বা হেলুচিনেছন সিমান স্পষ্টকৈ নাথাকিবও পাৰে, য’ত মানুহৰ আচাৰ–ব্যৱহাৰত ব্যাপক পৰিৱৰ্তন আহি পৰে।\nস্কিজোফ্ৰেনিয়া ৰোগৰ নিদান দিবৰ বাবে ডিল্যুজন, হেলুচিনেছন আদি বিশেষ লক্ষণৰ প্ৰয়োজন থাকিলেও, বহু সময়ত ৰোগত ভোগা ব্যক্তিজনৰ পৰিয়ালে এইবোৰ বুজি নাপাবও পাৰে। কাৰণ, আগতেই কৈছোঁ যে মূল লক্ষণ এইখিনি হ’লেও ৰোগীজনৰ আচাৰ ব্যৱহাৰৰ পৰিৱৰ্তন এই পৰিঘটনাসমূহৰ বাবে হয়, আৰু অকল পৰিৱৰ্তনখিনিহে আন মানুহৰ চকুৰ পৰে। সেয়ে, সাধাৰণতে পৰিয়ালৰ মানুহে দেখা লক্ষণসমূহ হৈছে, ৰোগীয়ে আন মানুহৰ লগত কথা–বতৰা নপতা হোৱা, নিজক লৈ ব্যস্ত হৈ থকা, অকলে অকলে কথা পতা, কাৰণ অবিহনে হঁহা–কন্দা–খং কৰা, সন্দেহ কৰিবলৈ আৰম্ভ কৰা, ভয়ত বিতত হৈ থকা, টোপনি নহা হোৱা ইত্যাদি। ডিল্যুজন আৰু হেলুচিনেছন আন কিছুমান মানসিক ৰোগৰ ক্ষেত্ৰতো থাকিব পাৰে, সেয়ে এই দুয়োটাৰ উপস্থিতি থকা মানেই স্কিজোফ্ৰেনিয়া নহয়। স্কিজোফ্ৰেনিয়া নিদান দিবলৈ ডিল্যুজন, হেলুচিনেছনৰ লগত, লক্ষণসমূহৰ উপস্থিতিৰ দীৰ্ঘতা, বেলেগ ৰোগৰ বাবে হ’ব পৰা একেবিধৰ লক্ষণ আদি বিচাৰ কৰিব লাগে। সেয়ে, মানসিক ৰোগ চিকিৎসকৰ লগত পৰামৰ্শ কৰাটো অত্যন্ত প্ৰয়োজনীয়।\nস্কিজোফ্ৰেনিয়াৰ কাৰণ এতিয়াও জনাটো সম্ভৱ হোৱা নাই। মূলতঃ বংশগতিসম্পন্ন কাৰক থকাৰ কথা কোৱা হয় যদিও, একে সময়তে পৰিৱেশৰ প্ৰভাৱো থকাটো প্ৰয়োজনীয়। কাৰণ একে পৰিয়ালৰ মাজত মাত্ৰ দহ শতাংশ শিশুৰ ক্ষেত্ৰহে স্কিজোফ্ৰেনিয়া দেখা দিব পাৰে, মাক বা দেউতাক যিকোনো এজনৰ এই ৰোগ থাকিলে। আনকি homozygotic যমজ শিশুৰ (identical twins) ক্ষেত্ৰতো এজনৰ স্কিজোফ্ৰেনিয়া থাকিলে আনজনৰ হোৱাৰ সম্ভাৱনীয়তা ৪০%হে। স্কিজোফ্ৰেনিয়া ৰোগৰ কাৰণ ভালদৰে বুজিব পৰা নগ’লেও মগজুত কেনে ধৰণৰ ৰাসায়নিক পৰিৱৰ্তনৰ দ্বাৰা এই ৰোগৰ লক্ষণসমূহ প্ৰকট হয়, তাৰ বিতং ধাৰণা কৰিব পৰা হৈছে।\nমগজুত থকা ড’পামিন নামৰ এবিধ স্নায়ুপৰিবাহক (neurotransmitter) ৰ হীন–দেঢ়িয়ে ডিল্যুজন–হেলুচিনেছনৰ সৃষ্টি কৰে বুলি জানিব পৰা গৈছে। অৱশ্যে ড’পামিনৰ প্ৰকৃত প্ৰবৃত্তি সৰল নহয়, যেনে ড’পামিন কমি গ’লে স্কিজোফ্ৰেনিয়া ৰোগৰ সৃষ্টি হয় বুলি সৰল কৰিব নোৱাৰি। কমা–বঢ়াৰ লগত মগজুৰ বেলেগ বেলেগ অংশত, বেলেগ বেলেগ স্নায়ু–তন্ত্ৰিকাত ড’পামিনে ভিন্ন ধৰণে প্ৰভাৱ পেলায়। সেয়ে, স্কিজোফ্ৰেনিয়া অকল ড’পামিন–ৰ জৰিয়তে বুজিব নোৱাৰি বুলি আধুনিক বিজ্ঞান এতিয়া পতিয়ন গৈছে। আৰু, নতুন কাৰকৰ সন্ধানত গৱেষণা চলিয়েই আছে।\nড’পামিনৰ জৰিয়তে স্কিজোফ্ৰেনিয়া ভালদৰে বুজিব নোৱাৰি যদিও, ভাল কথাটো হৈছে, ড’পামিনৰ গ্ৰাহকত (doamine receptor) পৰিৱৰ্তন আনিব পৰা ৰাসায়নিক পদাৰ্থই স্কিজোফ্ৰেনিয়া ৰোগৰ লক্ষণ ভাল কৰিব পাৰে। বৰ্তমান ব্যৱহৃত স্কিজোফ্ৰেনিয়া ৰোগৰ সকলোবোৰ ঔষধেই মূলতঃ ড’পামিন গ্ৰাহকত প্ৰভাৱ পেলাই এই ৰোগৰ লক্ষণ উপশম কৰিব পাৰে। কিন্তু, ড’পামিন মগজুৰ এটা অত্যন্ত গুৰুত্বপূৰ্ণ স্নায়ুপৰিবাহক, সেয়ে ঔষধৰ দ্বাৰা ইয়াৰ নিয়ন্ত্ৰণে মগজুৰ আন ক্ৰিয়াত প্ৰভাৱ পেলাব পাৰে। এণ্টিছাইক’টিক (স্কিজোফ্ৰেনিয়াৰ দৰে য’ত ৰোগীয়ে নিজৰ ৰোগৰ কথা বুজিব নোৱাৰে, তেনে বেমাৰবোৰক ছাইক’ছিছ বোলা হয়) ঔষধৰ এটা সহজে দেখা পাৰ্শ্বক্ৰিয়া হৈছে ৰোগীৰ দেহত কিছুমান পাৰ্কিনছন ৰোগৰ দৰে লক্ষণৰ সৃষ্টি কৰা।\nস্কিজোফ্ৰেনিয়াৰ বাবে প্ৰথম কাৰ্যকৰী ঔষধ কাকতলীয় ভাৱে আৱিষ্কাৰ হৈছিল ১৯৪৮ চনত, নাম আছিল Chlorpromazine. কোৱা হয়, যে আধুনিক চিকিৎসা বিজ্ঞানলৈ বৈপ্লৱিক পৰিৱৰ্তন অনা ঔষধসমূহৰ ভিতৰত এইবিধ ঔষধৰ স্থান এণ্টিবায়’টিকৰ পাছতেই। ইয়াৰ আগলৈ স্কিজোফ্ৰেনিয়া চিকিৎসাৰ নামত চলা পদ্ধতিবোৰক এতিয়া বৰ্বৰ আখ্যা দিব পাৰি, আৰু সেয়া কাৰ্যকৰীও নাছিল। বৰ্বৰ শব্দটো প্ৰয়োগ কৰিছোঁ যদিও একে সময়তে সেই সময়ত এই্ চিকিৎসা পদ্ধতিবোৰ চেষ্টা কৰা চিকিৎসকসকলৰ প্ৰতিও সন্মানো যাচিছোঁ। অৰ্ধশতিকা পাছত বহু পদ্ধতিয়েই অদ্ভুত যেন লাগে, বৰ্বৰ যেন লাগে, কিন্তু যিটো সময়ত মানসিক ৰোগত ভোগা ব্যক্তিৰ কোনো চিকিৎসা নাছিল, তাৰো আগতে মানসিক ৰোগত ভোগা ব্যক্তিক অপ–দেৱতাৰ প্ৰকোপ বুলি ভয়ংকৰ শাস্তি দি মাৰি পেলোৱা হৈছিল, তাৰ তুলনাত কোনোবাই সেয়া ৰোগ বুলি বুজি চিকিৎসাৰ চেষ্টা কৰাটোৱেই ডাঙৰ কথা। যি নহওক, Chlorpromazine-এ প্ৰভাৱত সমগ্ৰ পৃথিৱীৰে মানসিক ৰোগৰ চিকিৎসালয়সমূহত ভৰ্তি হৈ থকা ৰোগীৰ সংখ্যা দহ শতাংশলৈ নামি অহা ধাৰণা কৰা হয়। মানসিক ৰোগ চিকিৎসালয়ত দীঘলীয়াকৈ ভৰ্তি থকা ৰোগীসমূহৰ প্ৰায়ভাগেই আছিল স্কিজোফ্ৰেনিয়াৰ ৰোগী। কাৰণ, চিকিৎসা অবিহনে স্কিজোফ্ৰেনিয়া ৰোগ সাধাৰণতে ভাললৈ নাহে, যদিও ৰোগ পুৰণি হ’লে লক্ষণসমূহৰ প্ৰকোপ কিছু কমি অহা দেখা যায়।\nঅৱশ্যে সোনকালেই ক্ল’ৰপ্ৰমাজিন–ৰ ওপৰত কৈ অহা পাৰ্শ্বক্ৰিয়াৰ প্ৰকাশ দেখা গ’ল। কিন্তু গৱেষকসকলে তাতকৈ উন্নত ঔষধ আৱিষ্কাৰৰ কামত ব্ৰতী হৈ পৰিল। একে প্ৰক্ৰিয়াৰে কাম কৰা কেবাবিধৰো ঔষধ ওলাল যিবোৰত পাৰ্শ্বক্ৰিয়াসমূহ বহু পৰিমাণে কমি অহা দেখা গৈছিল। কিন্তু সত্তৰৰ দশকৰ আৰম্ভণিতে আৱিষ্কাৰ হোৱা Clozapine নামৰ ঔষধবিধৰ পাছত এক নতুন ধৰণৰ এণ্টিছাইক’টিক দৰৱৰ বিকাশ হ’বলৈ, যিখিনিক দ্বিতীয় প্ৰজন্মৰ এণ্টিছাইক’টিক বোলা হয়। এই নতুন ঔষধখিনিত আগৰ প্ৰজন্মৰ স্নায়ৱিক পাৰ্শ্বক্ৰিয়াসমূহ প্ৰায় নথকাবিধৰ। আজিকালি অসমৰ দৰে ৰাজ্যতো মূলতঃ দ্বিতীয় প্ৰজন্মৰ এণ্টিছাইক’টিক ঔষধেই ঘাইকৈ ব্যৱহাৰ হয়।\nস্কিজোফ্ৰেনিয়া মূলতঃ কোমল বয়সৰ প্ৰাপ্তবয়স্কৰ ক্ষেত্ৰত হোৱা দেখা যায়। অৱশ্যে, ঘাইকৈ স্ত্ৰীৰ ক্ষেত্ৰত ছল্লিশোৰ্ধত আৰম্ভ হোৱা দেখা যায়। কম বয়সত আৰম্ভ হোৱা স্কিজোফ্ৰেনিয়া ৰোগৰ লক্ষণসমূহ বেছিকৈ পৰিস্ফূট হয়, আৰু দীঘলীয়াকৈ চলে। অৱশ্যে সময় বঢ়াৰ লগে লগে স্কিজোফ্ৰেনিয়াৰ লক্ষণৰ তাৰতম্য হয়, যেনে, পাছলৈ ডিল্যুজন, হেলুচিনেছন আদিৰ প্ৰভাৱ কমকৈ পৰে, আৰু ৰোগীজন একোকে ইচ্ছা নকৰা, কথা–বতৰা পাতিব নোখোজা, অকলে অকলে থকা আদিৰদৰে লক্ষণ দেখুৱাবলৈ আৰম্ভ কৰে, স্কিজোফ্ৰেনিয়াৰ এনে লক্ষণসমূহক গোট হিচাপে নিগেটিভ লক্ষণ বোলা হয়। মূলতঃ এনে নিগেটিভ লক্ষণ থকা ৰোগী সমূহেই পাছলৈ ঘৰ–বাৰীৰপৰা আঁতৰি (বহু পৰিয়ালেও আহুকাল পাই এৰি দিয়ে) ৰাস্তাত ঘূৰি ফুৰিবলৈ আৰম্ভ কৰে।\nস্কিজোফ্ৰেনিয়া ৰোগৰ প্ৰাদুৰ্ভাৱ ১%, অৰ্থাৎ প্ৰতি ১০০ গৰাকী ব্যক্তিৰ ভিতৰত একোজন ব্যক্তি জীৱনকালত স্কিজোফ্ৰেনিয়া ৰোগত ভূগিব পাৰে। কৈশোৰৰপৰা যুৱাৱস্থা পোৱাৰ সময়তে এই ৰোগ হয় বাবে বহু জীৱন স্কিজোফ্ৰেনিয়াৰ প্ৰভাৱত নষ্ট হৈ পৰে। স্কিজোফ্ৰেনিয়া ৰোগ ধনী–দুখীয়া, গাঁৱ–নগৰ, জাতি–ধৰ্ম নিৰপেক্ষভাৱে সকলোৰে হ’ব পাৰে। আগতীয়াকৈ প্ৰতিৰোধ কৰাৰ কোনো বিশেষ উপায় নাই যদিও, মাদক–দ্ৰৱ্যৰ ব্যৱহাৰে স্কিজোফ্ৰেনিয়া বা ইয়াৰ সদৃশ ৰোগৰ সৃষ্টি কৰা দেখা যায়।\nস্কিজোফ্ৰেনিয়া ঔষধৰে নিৰাময় কৰিব পাৰি। অৱশ্যে নিৰাময়তকৈ লক্ষণ দমাই ৰখাটোহে মূল উদ্দেশ্য বুলিব পাৰি। কাৰণ ৰোগ হিচাপে স্কিজোফ্ৰেনিয়া দীঘলীয়াকৈ চলা ৰোগ, সেয়ে ঔষধ বন্ধ কৰিলে লক্ষণসমূহে আকৌ দেখা দিব পাৰে। নিয়মীয়াকৈ ঔষধ খোৱাৰ লগতে নিয়মীয়া শাৰীৰিক ব্যায়াম, মাদক–দ্ৰৱ্যৰ পৰা আঁতৰত থকা, আৰু অযথা মানসিক অশান্তিৰপৰা আঁতৰত থাকিব পাৰিলে স্কিজোফ্ৰেনিয়া ৰোগীয়ে সম্পূৰ্ণ সুস্থিৰ জীৱন কটাব পাৰে। সঠিক ঔষধৰ ব্যৱহাৰেৰে দুই–তিনিবছৰ মানৰ পাছত ঔষধ বন্ধ কৰিও বহু ৰোগী সম্পূৰ্ণ সুস্থ হৈ থাকে।\nস্কিজোফ্ৰেনিয়া ৰোগ নিৰাময়ৰ ক্ষেত্ৰত ঘৰখনৰো কিছু কৰণীয় থাকে। অতি প্ৰতিক্ৰিয়াশীল পৰিয়ালৰ (যেনে মৰমেই বেছি, বা খঙেই বেছি) ক্ষেত্ৰত স্কিজোফ্ৰেনিয়াৰ চিকিৎসা কৰাটো জটিল হৈ পৰে। ৰোগীক একে সময়তে মানসিক সকাহ দিয়া, আৰু অনুপ্ৰেৰণা দিয়াটো জৰুৰী, কিন্তু সেইখিনি দিবলৈ অনবৰত লাগি থকাটোও ৰোগীয়েও নিবিচাৰে। ঔষধ সময়মতে দিয়াটো পৰিয়ালে নিশ্চিত কৰাটো প্ৰয়োজনীয়, কাৰণ বেছিভাগ ৰোগীয়েই ঔষধ খাব নোখোজা, কাৰণ তেওঁলোকে কিবা এটা বেমাৰ হৈছে বুলি বুজিয়েই নাপায়, বহু সময়ত আকৌ ঔষধকো সন্দেহ কৰে।\nসামগ্ৰিকভাৱে স্কিজোফ্ৰেনিয়া এবিধ জটিল, কিন্তু চিকিৎসা কৰাব পৰা বিধৰ মানসিক ৰোগ। যিকোনো ব্যক্তিৰে স্কিজোফ্ৰেনিয়া হ’ব পাৰে। সাধাৰণতে দ্বিতীয় বয়ঃসন্ধিৰ সময়ত (কৈশোৰৰপৰা যুৱাৱস্থা) এই ৰোগ বেছিকৈ দেখা দিয়ে। স্কিজোফ্ৰেনিয়াৰ চিকিৎসা দীঘলীয়াকৈ কৰাব লাগে, আৰু মানসিক ৰোগৰ চিকিৎসকৰ হতুৱাই কৰোৱা উচিত। ৰোগত ব্যৱহাৰ কৰা ঔষধসমূহৰ পাৰ্শ্বক্ৰিয়া নথকা নহয়, কিন্তু সময়মতে চিকিৎসকৰ পৰামৰ্শ ল’লে এনে পাৰ্শ্বক্ৰিয়াসমূহ আঁতৰত ৰখাব পাৰি। স্কিজোফ্ৰেনিয়াত সাধাৰণতে মনস্তাত্বিক চিকিৎসাই (psychotherapy) কাম নিদিয়ে, কিন্তু এবাৰ লক্ষণ কমি অহাৰ পাছত মনস্তাত্বিক চিকিৎসাৰ জৰিয়তে আৰু উন্নত ফল আশা কৰিব পাৰি।\nশেষত বুৰাৰীৰ প্ৰসংগলৈ আকৌ আহিছোঁ। নেটফ্লিক্সত শেষ কৰা ধৰণে, ঘটনাটো ‘শ্বেয়াৰড্ ডিল্যুজন’ বুলিব পাৰি। কিন্তু, শ্বেয়াৰড্ ডিল্যুজনক স্কিজোফ্ৰেনিয়া বুলিব পাৰি নে সেইবিলাক বিদ্যায়তনিক তৰ্কৰ বস্তু। মোৰ ব্যক্তিগত মতেৰে বুৰাৰীৰ ঘটনাটোক সাধাৰণভাৱে আমি পাই অহা স্কিজোফ্ৰেনিয়া বুলিব নোৱাৰি, বৰং সেইটো ঘটনা এক ধৰণৰ cult psychology ধৰণেহে বিচাৰ কৰিব পাৰি।\nসুন্দৰকৈ বৰ্ণনা কৰিলে । ভাল লাগিল পঢ়ি ।


গ্ৰুপ ২৩ ৰ বিদ্ৰোহত উফৰিব নেকি গান্ধী পৰিয়াল? - The Cross Current\nগ্ৰুপ ২৩ ৰ বিদ্ৰোহত উফৰিব নেকি গান্ধী পৰিয়াল?\nBy The CrossCurrent\t On Mar 17, 2022\nকংগ্ৰেছৰ নেতৃত্বত এফালে গান্ধী পৰিয়াল , আনফালে গ্ৰুপ ২৩ ৷ দুয়োটা শিবিৰৰ মাজত সৃষ্টি হৈছে ব্যাপক সংঘাত ৷ গ্ৰুপ ২৩ য়ে বিচাৰিছে কংগ্ৰেছ নেতৃত্বৰ আমূল পৰিৱৰ্তন ৷ আনটো শিবিৰে বিচাৰিছে নেতৃত্বত থাকক গান্ধী পৰিয়াল ৷ কংগ্ৰেছৰ ভিতৰচ’ৰাৰ এই শীতল সংঘাতে এতিয়া দখল কৰিছে সংবাদ শিৰোণাম ৷\nবিগত এবছৰ ধৰি পঞ্জাৱত কংগ্ৰেছ দল আৰু চৰকাৰৰ ভিতৰচ’ৰাত অব্যাহত আছিল সংঘাত , বিসম্বাদ ৷ ঠিক তেনেসময়তে কংগ্ৰেছৰ এদল ৰাষ্ট্ৰীয় নেতৃত্বও দলৰ ভিতৰচ’ৰাৰ আমূল পৰিৱৰ্তনৰ দাবীত সৰৱ হৈ পৰে ৷ বিগত বছৰৰ আগষ্ট মাহত ২৩ গৰাকী জেষ্ঠ্য কংগ্ৰেছী নেতাই দলৰ সভানেত্ৰী ছোনিয়া গান্ধীলৈ এখন পত্ৰ প্ৰেৰণ কৰে ৷ এই পত্ৰত উল্লেখ কৰা হয় যে লোকসভা নিৰ্বাচন আৰু বিভিন্ন ৰাজ্যৰ বিধানসভা নিৰ্বাচনত কংগ্ৰেছ দল বিপৰ্যয়ৰ সন্মুখীন হৈছে ৷ গতিকে দলৰ সাংগঠনিক স্তৰত ব্যাপক সালসলনিৰ প্ৰয়োজন হৈ পৰিছে ৷ লগতে নেতৃত্বকো গতিশীল কৰাৰ প্ৰয়োজনীয়তা আহি পৰিছে ৷ এই ২৩ গৰাকী জেষ্ঠ্য নেতাৰ পত্ৰৰ পাছতে কংগ্ৰেছৰ ভিতৰচ’ৰাত জোকাৰণি উঠে ৷ কংগ্ৰেছ হাইকামাণ্ডৰ বিৰুদ্ধে বিদ্ৰোহৰ সূচনা কৰা এই নেতাসকলৰ ভিতৰত আছিল গোলাম নবী আজাদ, কপিল ছিব্বাল , মুকুল ৱাছনিক, মণি শংকৰ আয়াৰ আদি ৷ এই ২৩ গৰাকী নেতাকে অভিহিত কৰা হয় কংগ্ৰেছৰ ভিতৰৰ গ্ৰুপ ২৩ হিচাপে ৷\nশেহতীয়াকৈ অনুষ্ঠিত হোৱা ৫ ৰাজ্যৰ বিধানসভা নিৰ্বাচনত কংগ্ৰেছ শোচনীয়ভাৱে পৰাজিত হ’ল ৷ তাৰ পাছত নিয়মমাফিক চি ডব্লিউ চিৰ বৈঠক বহিল ৷ আশা কৰা ধৰণেই এই বৈঠকত গান্ধী পৰিয়ালৰ নেতৃত্বৰ ওপৰত আস্থা প্ৰকাশ কৰি প্ৰস্তাৱ গ্ৰহণ কৰা হ’ল ৷ কিন্তু এইবাৰ জাঙুৰ খাই উঠিল জি ২৩ ৷ বুধবাৰে জেষ্ঠ্য কংগ্ৰেছ নেতা গোলাম নবী আজাদৰ বাসগৃহত একত্ৰিত হ’ল গ্ৰুপ ২৩ ৰ সদস্যসকল ৷ এই বৈঠকত নতুনকৈ দেখা গ’ল সাংসদ শশী থাৰুৰ , পৃথ্বীৰাজ চৌহান , বিবেক টাংখা , সন্দীপ দীক্ষিত আদিক ৷ বাতৰিত প্ৰকাশ পোৱা অনুসৰি , এইসকল নেতা কপিল ছিব্বালৰ বাসগৃহত একত্ৰিত হোৱাৰ কথা আছিল যদিও শেষ মুহুৰ্তত বৈঠকৰ স্থান সলনি কৰা হয় ৷ বুধবাৰৰ বৈঠকত সমাবেত হোৱা নেতাসকলে মূলত: ৰাহুল গান্ধীৰ নেতৃত্বৰ ওপৰত সন্দেহ প্ৰকাশ কৰে ৷ তেওলোকে এইবুলিও সমন্তুষ্টি প্ৰকাশ কৰে যে পঞ্জাৱৰ মুখ্যমন্ত্ৰী সলনি , উত্তৰ প্ৰদেশৰ ৪০ শতাংশ আসন মহিলাৰ বাবে সংৰক্ষণ আদি বিষয়বোৰত চি ডব্লিউ চিৰ কোনো অনুমোদন লোৱা হোৱা নাছিল ৷ সেইবাবে গ্ৰুপ ২৩ ৰ সদস্যসকলে চি ডব্লিউ চি নতুনকৈ গঠন কৰাৰ দাবী উত্থাপণ কৰাৰ লগতে কংগ্ৰেছৰ সাংগঠনিক সম্পাদকগৰাকীকো সলনি কৰাৰ দাবী উত্থাপণ কৰে ৷ এই বৈঠকৰ প্ৰাবল্য ইমানেই আছিল যে গান্ধী পৰিয়ালৰ অনুগত বুলি পৰিচতি মল্লিকাৰ্জুন খৰ্গে মুকলিকৈ কয় যে তেওলোকে ১০০ খন বৈঠক অনুষ্ঠিত কৰিলেও ছোনিয়া গান্ধীক দুৰ্বল কৰিব নোৱাৰে ৷ খৰ্গে গ্ৰুপ ২৩ ৰ বিৰুদ্ধে খৰ্গেই দল ভঙাৰ অভিযোগো উত্থাপণ কৰে ৷ ইয়াৰ বিপৰীতে গ্ৰুপ ২৩ ৰ স্পষ্ট মত – বিজেপিক বিৰোধিতা কৰিবলৈ হ’লে কংগ্ৰেছক শক্তিশালী কৰাৰ প্ৰয়োজনীয়তা আছে ৷ আমি কংগ্ৰেছক সমভাৱাপন্ন দলসমূহৰ সৈতে আলোচনা আৰম্ভ কৰিবলৈ আহ্বান জনাইছো , যাতে বিজেপিৰ বিৰুদ্ধে বিৰোধীৰ এটা বিশ্বাসযোগ্য জোট তৈয়াৰ কৰিব পৰা যায় ৷ এই বিদ্ৰোহ দমনৰ বাবে ছোনিয়া গান্ধীয়ে তৎকালে তৎপৰতা আৰম্ভ কৰিছে ৷ কাৰণ কংগ্ৰেছত বিসম্বাদৰ অভিজ্ঞতা বৰ বেছি সুখকৰ নহয় ৷\n১৯৭৭ চনত কংগ্ৰেছৰ ডাঙৰ নেতা জগজীৱন ৰামে কংগ্ৰেছ নেতা জগজীৱন ৰামে পদত্যাগ কৰে ৷ তাৰ পাছতে কেন্দ্ৰত ক্ষমতাচ্যুত হয় কংগ্ৰেছ ৷ ১৯৮৭ চনত কংগ্ৰেছ নেতা ভি পি সিঙে বফ’ৰ্চ কেলেংকাৰিৰ অভিযোগ তুলি প্ৰতিবাদ আৰম্ভ কৰে ৷ যাৰ বাবে তেওক কংগ্ৰেছৰ পৰা বহিষ্কাৰ কৰা হয় ৷১৯৮৮ চনত ভি পি সিঙে নতুন মৰ্চা গঠন কৰে ৷ তাৰ পাছৰটো নিৰ্বাচনতে তেও চৰকাৰ গঠন কৰিবলৈ সক্ষম হয় ৷ ১৯৯০ ৰ দশকৰ পৰাই কংগ্ৰেছ দুৰ্বল হ’বলৈ আৰম্ভ কৰে ৷ ইয়াৰ আঁৰত নাৰায়ন দত্ত তিৱাৰী , মুপনাৰৰ দৰে নেতাৰ বিসম্বাদেও গুৰুত্বপূৰ্ণ ভূমিকা পালন কৰিছিল ৷ ১৯৯৭ চনত মমতা বেনাৰ্জীয়ে কংগ্ৰেছ ত্যাগ কৰে ৷ তাৰ পাছত পশ্চিমবংগত কংগ্ৰেছৰ বেলি মাৰ যায় ৷ ১৯৯৯ত মুফটী মহম্মদ চৈয়দ আৰু শাৰদ পাৱাৰে বিদ্ৰোহ আৰম্ভ কৰে ৷ ইয়াৰ পাছৰ নিৰ্বাচনতে কংগ্ৰেছ পৰাজয়ৰ সন্মুখীন হয় ৷ নেতাৰ অসন্তুষ্টিয়ে ২০১৪ চনত কংগ্ৰেছৰ পৰাজয়ৰ বাট অধিক সুষম কৰি তুলিছিল ৷ ২০১৯ চনৰ পাছৰে পৰা জেষ্ঠ্য নেতাৰ বিদ্ৰোহ মুকলি ৰূপত পোহৰলৈ আহে ৷ শেহতীয়াকৈ পাঁচ ৰাজ্যৰ বিধানসভা নিৰ্বাচনৰ পাছত গ্ৰুপ২৩ ৰূপী বিদ্ৰোহীৰ দল নেতৃত্বৰ বিৰুদ্ধে আকৌ এবাৰ সৰৱ হৈ উঠিছে ৷ যদিহে তেওলোকৰ দাবী মানি নলৈ কংগ্ৰেছ হাইকামাণ্ড পুণৰ স্থিতাৱস্থা বাহাল ৰখাৰ সিদ্ধান্তত অটল হৈ থাকে , তেনেহ’লে কংগ্ৰেছৰ নাও বুৰিবলৈ আৰু বেছি দিন বাট চাব নালাগে ৷\nবিমানবন্দৰত জ্যেষ্ঠ আই পি এছ বিষয়াৰ চুইটকেছত ওলাল সেউজীয়া মটৰ\nচৰকাৰী আঁচনিৰ নামত চান্দা সংগ্ৰহ কিয় বিজেপিৰ?


মাতৃৰ জীৱনলৈ অহা নতুন প্ৰেম মানি ল'ব নেৱাৰিলে পুত্ৰই! নাৰাজ পুত্ৰই কৰিলে এই কাণ্ড... son-couldnot-accept-the-mothers-love-relation-with-other-person-hb– News18 assam\nমাতৃৰ জীৱনলৈ অহা নতুন প্ৰেম মানি ল'ব নেৱাৰিলে পুত্ৰই! নাৰাজ পুত্ৰই কৰিলে এই কাণ্ড...\nশেহতীয়াকৈ, তেনে এটা ছাইটত এগৰাকী মহিলাইও নিজৰ সম্পৰ্কৰ অভিজ্ঞতা শ্বেয়াৰ কৰিছে।\nLast Updated : March 02, 2022, 20:27 IST\nলগতে মহিলাগৰাকীয়ে কৈছিল যে,"মোৰ বিবাহ বিচ্ছেদ হোৱাৰ তিনি বছৰ হ'ল। এতিয়া মই কাৰোবাক ভালপাও। তেওঁ মোৰ ল'ৰা ছোৱালীৰ সৈতেও খুব ভাল আচৰণ কৰে। তেওঁৰ বয়স ৪৪ বছৰ। মোৰ ছোৱালীয়ে তেওঁক বহুত ভাল পায়। কিন্তু মোৰ পুত্ৰই এই সম্পৰ্ক সহ্য কৰিব নোৱাৰে। প্ৰায়ে মোৰ পুত্ৰই মোৰ প্ৰেমিকক কয়, 'আপুনি মোৰ দেউতা নহয় আৰু মই আপোনাৰ কথা শুনিব নিবিচাৰো।'\nLove RelationMother Love LifeMother-Son


সূৰ্যৰ সমদূৰত্বত আন এক পৃথিৱী! প্ৰাণীৰ অৱস্থিতি থাকিব পৰা নতুন গ্ৰহৰ সন্ধান পাইছে নাছাই...VIDEO - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nসূৰ্যৰ সমদূৰত্বত আন এক পৃথিৱী! প্ৰাণীৰ অৱস্থিতি থাকিব পৰা নতুন গ্ৰহৰ সন্ধান পাইছে নাছাই…VIDEO\nঅসমীয়া প্ৰতিদিন ৰ দ্বাৰা\t Jan 14, 2020 ত শেষ সম্পাদনা কৰা হৈছে\nডিজিটেল ডেস্কঃ মহাকাশত এনে বহু ৰহস্য লুকাই আছে যিবোৰৰ উত্তৰ বৰ্তমানলৈ বৈজ্ঞানিকসকলে লাভ কৰা নাই। কিন্তু সেই উত্তৰ বিচাৰি বৈজ্ঞানিকসকলে প্ৰতিদিনে অবিৰতভাৱে কাম কৰি আছে। তাৰ মাজতে নাছাই দিলে এক খবৰ। নাছাৰ বৈজ্ঞানিকে এনে এটা গ্ৰহৰ সন্ধান চলাই আছিল য’ত পৃথিৱীৰ দৰেই কোনো প্ৰাণী জীয়াই থাকিব পাৰে। আৰু সেই দিশতেই এখোজ আগবাঢ়িছে নাছা।\nপ্ৰায় পৃথিৱী সদৃশ্য এটা গ্ৰহৰ সন্ধান লাভ কৰিছে নাছাৰ বৈজ্ঞানিকসকলে। নাছাৰ ষ্টানছিটিং এক্স’প্লেনেট ছাৰ্ভে ছেটেলাই চমুকৈ টেছে অন্য এক সৌৰজগতত সন্ধান লাভ কৰিছে এই গ্ৰহটোৰ। বৈজ্ঞানিকসকলে সদৰী কৰা অনুসি এই গ্ৰহটো কেৱল পৃথিৱীৰ দৰে দেখিবলৈয়েই নহয়, ইয়াৰ আকাৰো আমাৰ পৃথিৱীৰ সমান। আৰু এই গ্ৰহটোও এটা নক্ষত্ৰৰ চাৰিও দিশে নিজৰ কক্ষত পৰিক্ৰমা কৰি আছে।\nলক্ষণীয় যে, এটা নক্ষত্ৰ পৰা যিমানখিনি দূৰত্বত থাকিলে এটা গ্ৰহত জল আৰু স্থল অংশৰ সৃষ্টি হয়, সিমানখিনি দূৰত্বতেই আছে এই গ্ৰহটো নিজৰ নক্ষত্ৰটোৰ পৰা। টিঅআই ৭০০ ডি নামেৰে নামাকৰণ কৰা এই গ্ৰহটোৰ সন্দৰ্ভত জানিবলৈ এতিয়াও বহুখিনি বাকী আছে যদিও, ই বিজ্ঞানজগতৰ বাবে এক ডাঙৰ সফলতা।\nনাছাৰ এজন বৈজ্ঞানিকে এই সন্দৰ্ভত কয়- ‘আমি এটা প্ৰশ্নৰ উত্তৰ বিচাৰি আছো। এটা সৰু নক্ষত্ৰৰ চাৰিওদিশে নিজ কক্ষত ঘূৰি থকা কোনো গ্ৰহত জীৱৰ সন্ধান লাভ কৰিম নে নকৰো। আৰু এই গ্ৰহটোৰ সন্ধান সেই প্ৰশ্নৰ উত্তৰ দিশে এক বৃহৎ খোজ বুলি আমি ভাবিছো।’\nএই নতুন গ্ৰহটোৰ সন্ধানৰ পাছত বৈজ্ঞানিকসকলে সময়ৰ সৈতে চলাই যাব বিভিন্ন গৱেষণা। আৰু গৱেষণাৰ পাছত এসময়ত ইয়াত কোনো জীৱৰ সন্ধান লাভ কৰিলে সঁচাকৈ ই হ’ব এক ডাঙৰ সফলতা। কিয়নো বৰ্তমানলৈ একমাত্ৰ আমাৰ পৃথিৱীতেই জীৱ জীয়াই আছে।\nএইবাৰ ভোগালীৰ মেজি জ্বলিব ‘কা’ৰ বিৰুদ্ধে প্ৰতিবাদ-সংকল্পৰ বাবে! গাঁৱে গাঁৱে প্ৰস্তুতি…VIDEO\nদিল্লী বিধানসভা নিৰ্বাচনৰ বাবে আপৰ প্ৰাৰ্থীৰ তালিকা ঘোষণা…


বিজ্ঞান-প্ৰযুক্তি আৰু বিজ্ঞানী বিষয়ক ১০খন প্ৰিয় চিনেমা - ঈশান জ্যোতি বৰা : (৭) দা ইমিটেছন গেইম - গণিত চ’ৰা\n19 Feb বিজ্ঞান-প্ৰযুক্তি আৰু বিজ্ঞানী বিষয়ক ১০খন প্ৰিয় চিনেমা – ঈশান জ্যোতি বৰা : (৭) দা ইমিটেছন গেইম\nPosted at 20:43h in বিজ্ঞান-প্ৰযুক্তি by ঈশান জ্যোতি বৰা0Comments\nপ্ৰথম বিশ্বযুদ্ধৰ শেষৰফালে জাৰ্মানীৰ এজন অভিযন্তা আৰ্থাৰ স্কিৰবিয়াছে ‘এনিগ্‌মা’ (Enigma) নামৰ এটি বিদ্যুৎ-চুম্বকীয় ঘূৰ্ণক যন্ত্ৰ সাজি উলিয়াইছিল৷ প্ৰধানতঃ সামৰিক বাহিনীৰ আভ্যন্তৰীণ যোগাযোগ কৌশলপূৰ্ণ আৰু বিপদশূন্য কৰাৰ স্বাৰ্থতেই এই বিশেষ সংকেতসূচক যন্ত্ৰবোৰ জাৰ্মানীয়ে ব্যৱহাৰ কৰিছিল৷ ‘এনিগ্‌মা’ নামৰ অভিনৱ আৰু শক্তিশালী বাৰ্তাপ্ৰেৰক যন্ত্ৰটোৰ দ্বাৰা প্ৰেৰণ কৰা বাৰ্তা শত্ৰুপক্ষই উদ্ধাৰ কৰাত অসমৰ্থ হৈছিল৷ ইয়াৰ পূৰ্ণ সুযোগ গ্ৰহণ কৰি নাজী জাৰ্মানীয়ে দমন আৰু আক্ৰমণ অব্যাহত ৰাখিছিল৷\n১৯৩৯ চনত ব্ৰিটেইন আৰু জাৰ্মানীৰ মাজত যুদ্ধ আৰম্ভ হ’ল৷ ‘এনিগ্‌মা’ৰ কান্ধত উঠি জাৰ্মানীৰ সৈন্যই ব্ৰিটিছ সৈন্যৰ বিপক্ষে এঘড়ী ভালদৰে যুঁজিবলৈ কঁকালত টঙালি বান্ধি ল’লে৷ জাৰ্মানী সৈন্যৰ কূট-কৌশল আৰু পৰিকল্পনাৰ উমান ব্ৰিটিছৰ সৈন্যৰ উচ্চপদবীধাৰীসকলে নোপোৱাকৈ থকা নাছিল৷ ‘এনিগ্‌মা’ৰ জৰিয়তে প্ৰেৰণ কৰা বাৰ্তাৰ গোপনীয়তা ভংগ কৰিব পাৰিলে ব্ৰিটিছ সৈন্য কিমান লাভান্বিত হ’ব, সেইয়া তেওঁলোকে বুজি উঠিছিল৷ সেইবাবেই জাৰ্মানীৰ বিপক্ষে যুদ্ধ ঘোষণা হোৱাৰ পিছদিনাই নৌসেনাৰ কমাণ্ডাৰ এলাষ্টেয়াৰ ডেনিষ্টনে এলান টুৰিং (Alan Turing) নামৰ তীক্ষ্নধী গণিতজ্ঞজনক তেওঁৰ কক্ষলৈ আমন্ত্ৰণ কৰিলে৷\nআধুনিক পৃথিৱীৰ কম্পিউটাৰ বিজ্ঞানৰ পিতৃস্বৰূপ তথা কৃত্ৰিম বুদ্ধিমত্তাৰ (Artificial Intelligence) পথপ্ৰদৰ্শক এলান টুৰিঙৰ নামটো কুৰি শতিকাৰ অন্যতম শ্ৰেষ্ঠ বিজ্ঞানীসকলৰ ভিতৰত তৰ্কাতীতভাৱে স্মৰণযোগ্য৷ এলান টুৰিঙৰ জন্ম হৈছিল ১৯১২ চনৰ ২৩ জুনত, লণ্ডনত৷ সেইসময়ত আমাৰ ভাৰতবৰ্ষ ব্ৰিটিছৰ অধীনত আছিল৷ এলানৰ পিতৃ জুলিয়াছ মেথিছন টুৰিঙে প্ৰশাসনীয় সেৱাৰ বিষয়া হিচাপে উৰিষ্যাত আৰু মাতৃ ইথেল ছাৰাই ৰে’লৰ মুখ্য অভিযন্তাৰ ৰূপত মাদ্ৰাজত কাৰ্যনিৰ্বাহ কৰি আছিল। অৱশ্যে মহান বিজ্ঞানীজনৰ জন্ম ভাৰতত হোৱা নাছিল৷ গৰ্ভৱতী অৱস্থাত থকা পত্নী ইথেলক জুলিয়াছে লণ্ডনলৈ লৈ গৈছিল আৰু তাতেই ‘মেইডা ভেল’ অঞ্চলত ২৩ জুন তাৰিখে এলান টুৰিঙৰ জন্ম হৈছিল৷\nএজন বিচক্ষণ অংকবিদ, তৰ্কবিজ্ঞানী আৰু সুনিপুণ কম্পিউটাৰ অভিযন্তা হোৱাৰ উপৰি এলান টুৰিঙে সাংকেতিক ভাষাৰ অৰ্থোদ্ধাৰ কৰাৰ কৰ্মতো (সংকেতবিশ্লেষক, Cryptanalyst) ঈৰ্ষণীয় পাৰদৰ্শিতা দেখুৱাইছিল৷ টুৰিঙে দ্বিতীয় বিশ্বযুদ্ধৰ সময়ছোৱাত ‘চৰকাৰী সংকেত আৰু সংকেত বাৰ্তা বিদ্যালয়’ত (Government Code and Cypher School (GCCS)) কাম কৰিছিল৷ টুৰিঙৰ জীৱনৰ আন এটা বিশেষ সাফল্য— যাৰ বাবে এলান টুৰিঙক বিশ্বৰ বিজ্ঞানসমাজে গভীৰ শ্ৰদ্ধা আৰু আন্তৰিকতাৰে স্মৰণ কৰে, সেইটো হৈছে— টুৰিং যন্ত্ৰৰ ধাৰণা (Turing machine)৷ এলগৰিথিম (Algorithm) আৰু গণনা (Computation)ৰ প্ৰচলিত ধাৰণাৰ উত্তৰণ ঘটাই তেওঁ ‘টুৰিং যন্ত্ৰ’ নামৰ প্ৰাকল্পিক সৰ্বাত্মক কম্পিউটাৰটো তৈয়াৰ কৰিছিল৷ কম্পিউটাৰৰ জগতলৈ টুৰিঙে আগবঢ়োৱা অতুলনীয় অৱদানৰ প্ৰতি শ্ৰদ্ধা জনাই ‘এছ’ছিয়েচন ফ’ৰ কম্পিউটিং মেছিনেৰি’ (Association for Computing Machinery) নামৰ সংস্থাটোৱে ১৯৬৬ চনত টুৰিং বঁটা (Turing Award) নামৰ এটি সন্মানীয় বঁটাৰ প্ৰতিষ্ঠা কৰে, যাক ন’বেল বঁটাৰ সমপৰ্যায়ৰ হিচাপে গণ্য কৰা হয়৷ কম্পিউটাৰৰ কাৰিকৰী আৰু তাত্ত্বিক দিশক নতুন চিন্তা তথা কৰ্মৰে সমৃদ্ধিশালী কৰা ব্যক্তি একোজনলৈ প্ৰতিবছৰে এই টুৰিং বঁটা প্ৰদান কৰা হয়৷\nবিৰল মেধাৰ গৰাকী এইজন টুৰিঙক ব্ৰিটিছ নৌসেনাৰ কমাণ্ডাৰ ডেনিষ্টনে ব্লেট্‌ক্লি পাৰ্ক(Bletchley Park)ত সংস্থাপিত কৰিলে৷ ডেনিষ্টন আৰু টুৰিঙৰ মাজত হোৱা সাক্ষাৎকাৰটোও আমোদজনক৷ মাত্ৰ ২৭ বছৰীয়া টুৰিঙৰ মেধা আৰু প্ৰতিভাই ডেনিষ্টনক আকৃষ্ট কৰিছিল সঁচা কিন্তু টুৰিঙে জাৰ্মানী ভাষাৰ ‘জ’টোও জনা নাছিল৷ আশ্বৰ্যচকিত হৈ কমাণ্ডাৰে টুৰিঙক একপ্ৰকাৰৰ স্বগৃহলৈ উভতি যাবলৈকে নিৰ্দেশ দিছিল৷ পিছে টুৰিঙৰ মুখত উচ্চাৰিত হোৱা ‘এনিগ্‌মা’ সম্পৰ্কীয় তথ্য-যুক্তিয়ে কমাণ্ডাৰক শেষমুহূৰ্তত সিদ্ধান্ত সলাবলৈ বাধ্য কৰালে আৰু যাৰ ফলত ‘ব্লেট্‌ক্লি পাৰ্ক’ত ইতিমধ্যেই গোট খোৱা অইন পাঁচজনীয়া বিজ্ঞানীৰ দলটোলৈ এজন নতুন যুৱকৰ আগমন ঘটিল-নাম যাৰ এলান মেথিছন টুৰিঙ৷\nটুৰিঙ আৰু দলটোৰ সন্মুখত মূল প্ৰত্যাহ্বানটো হ’ল— জাৰ্মানীয়ে প্ৰত্যেক নিশা বাৰ বজাত ‘এনিগ্‌মা’ৰ ছেটিংছ্ সাল-সলনি কৰে৷ এই বাৰ্তাটো ব্ৰিটিছ সৈন্যই পুৱা ছয় বজাতহে সংগ্ৰহ কৰে৷ গতিকে ‘এনিগ্‌মা’ ক’ডৰ অৰ্থোদ্ধাৰ কৰিবলৈ দলটোৰ হাতত সময় থাকে সম্পূৰ্ণ ওঠৰ ঘণ্টা৷ ওঠৰ ঘণ্টাৰ ভিতৰতে যদি কিবাপ্ৰকাৰে সংকেতৰ পাঠোদ্ধাৰ কৰিব পাৰি, তেন্তে শত্ৰুপক্ষৰ বহুতো কূট-কৌশল প্ৰতিহত কৰিব পৰা যাব৷ অন্যথা মাজনিশা বাৰ বজাত পুনৰ ‘এনিগ্‌মা’ৰ ছেটিঙছ সলাই শত্ৰু জাৰ্মানীয়ে নতুন ৰণকৌশল ৰচনা কৰিব৷ দুৰ্ভাগ্যজনকভাৱে এই কামটো, অৰ্থাৎ, ‘এনিগ্‌মা’ৰ ক’ডৰ অৰ্থোদ্ধাৰ কৰা কামটো সেইপৰ্যন্ত সম্ভৱপৰ হৈ উঠা নাই, যিটো ব্ৰিটেইনৰ বাবে হৈ পৰিছে শংকা আৰু সংকটৰ অন্যতম কাৰণ৷\nসেই শংকা আৰু সংকটৰ গৰাহৰ পৰা ব্ৰিটেইনক উদ্ধাৰ কৰিবলৈ এলান টুৰিঙে সমস্ত একাগ্ৰতা আৰু নিষ্ঠাৰে কাম কৰিবলৈ যো-জা চলালে৷ প্ৰস্তুতিৰ প্ৰথমটো পদক্ষেপ হিচাপে তেওঁ কৰিলে কি— দলটোৰ বাকীকেইজন সতীৰ্থৰ লগত কাম নকৰি অকলশৰীয়াকৈ আনটো কোঠাত এটা বিশেষ যন্ত্ৰ সজাত লাগিল৷ টুৰিঙৰ দৃঢ় বিশ্বাস আছিল— তেওঁৰ এই যন্ত্ৰটোৱে জটিলৰো জটিল সাংকেতিক বাৰ্তাৰ অৰ্থ উদ্ধাৰ কৰিব পাৰিব৷ প্ৰথমাৱস্থাত কমাণ্ডাৰ ডেনিষ্টনে টুৰিঙৰ যন্ত্ৰ নিৰ্মাণৰ পৰিকল্পনাত সহযোগ কৰা নাছিল যদিও উইনষ্টল চাৰ্চিলৰ হস্তক্ষেপত ডেনিষ্টন অৱশেষত মান্তি হ’ল৷ চাৰ্চিলৰ নিৰ্দেশমৰ্মে টুৰিঙক দলটোৰ মুখীয়াল ঘোষণা কৰা হ’ল৷ নেতৃত্বৰ ভাৰ কান্ধত লৈয়েই টুৰিঙে দলটোৰ দুজন দুৰ্বল সদস্যক কামৰ পৰা অব্যাহতি দিলে৷ আৰু জোৱান ক্লাৰ্ক আৰু জেক গুড নামৰ এহাল যুৱক-যুৱতীক লিখিত সাক্ষাৎকাৰৰ জৰিয়তে এই বিশেষ কামটোৰ সদস্য কৰি ল’লে৷ পিছে পুৰুষৰ দলটোত একমাত্ৰ অকলশৰীয়া যুৱতী জোৱান ক্লাৰ্কে কাম কৰিবলৈ বিচৰা সিদ্ধান্তটো তেওঁৰ অভিভাৱকে পচন্দ নকৰিলে৷ প্ৰখৰ মেধাসম্পন্ন জোৱান ক্লাৰ্কৰ এই অসুবিধা দূৰ কৰাৰ হেতু এলান টুৰিং তেওঁলোকৰ ঘৰ পালেগৈ৷ জোৱান ক্লাৰ্কৰ আগত মহিলাৰ সংকেত-বিশ্লেষকৰ গোট এটাৰ কথা উল্লেখ কৰিলে আৰু ক’লে যে জোৱান ক্লাৰ্কে মহিলাৰ এই দলটোত নিৰ্বিঘ্নে কাম কৰি যাব পাৰিব৷ ক্লাৰ্ক মান্তি হ’ল৷ তেওঁ মহিলাৰ গোটটোত চামিল হ’ল আৰু সংগ্ৰহিত নানান তথ্য-পাতি, সংকেত গোপনে যন্ত্ৰ নিৰ্মাণত ব্যস্ত হৈ থকা টুৰিঙৰ হাতত গটাবলৈ ধৰিলে৷\nসপোনৰ যন্ত্ৰটোক বাস্তৱ ৰূপ দিবলৈ টুৰিঙ ইমানেই ব্যাকুল আৰু মনোযোগী হৈ পৰিছিল যে হতাশাগ্ৰস্ত সতীৰ্থৰ অনাকাংক্ষিত ব্যৱহাৰেও টুৰিঙৰ মন ভাঙিব পৰা নাছিল৷ দিন-ৰাতি অৰ্হনিশে টুৰিঙৰ মাত্ৰ এটাই লক্ষ্য আছিল—যন্ত্ৰটোৰ নিৰ্মাণ সম্পূৰ্ণ কৰি তোলা আৰু দেশৰক্ষাৰ পৱিত্ৰ কৰ্মত ইয়াত উছৰ্গা কৰা৷\nটুৰিঙৰ ঐকান্তিক প্ৰচেষ্টা আৰু অধ্যৱসায়ৰ বলত এদিন এই যন্ত্ৰটোৰ নিৰ্মাণকাৰ্য সমাপ্ত হ’ল৷ কিন্তু টুৰিঙৰ দলটোৰ বাবে অস্বস্তিকৰ কথাটো হ’ল— ‘ক্ৰিষ্টোফাৰ’ নামধাৰী এই সংকেত-উদ্ধাৰকাৰী যন্ত্ৰটোৰ কাৰ্য-প্ৰণালী অত্যন্ত মন্থৰ, যিটো আছিল সন্দেহাতীতভাৱে অস্বস্তিকৰ৷ কাৰণ চৌবিশঘণ্টাৰ ভিতৰতে সলনি হোৱা জাৰ্মানীৰ সাংকেতিক বাৰ্তাৰ উদ্ধাৰ কৰাৰ পদ্ধতিটো হ’ব লাগিব পৰাপক্ষত বিস্ময়কৰভাৱে দ্ৰুত৷\nএই ধীৰ গতিৰ যন্ত্ৰটোৰ কথা যেতিয়াই গৈ কমাণ্ডাৰ ডেনিষ্টনৰ কাণত পৰিল, তেতিয়াই ক্ষোভিত, অসন্তুষ্ট ডেনিষ্টনে সদলবলে টুৰিঙৰ কোঠালৈ আহিল আৰু তেওঁক বৰ্খাস্ত কৰাৰ সিদ্ধান্ত দিয়াৰ লগতে যন্ত্ৰটোকো ধ্বংস কৰিবলৈ কঠোৰতম আদেশ জাৰী কৰিলে৷ কিন্তু ডেনিষ্টনৰ এই সিদ্ধান্তৰ বিৰোধিতা কৰিবলৈ আগবাঢ়ি আহিল টুৰিঙৰ সহযোগীবৃন্দ৷ টুৰিঙৰ অনুপস্থিতিত তেওঁলোকেও এই প্ৰকল্পত কাম নকৰে বুলি নিৰ্ভয়ে ঘোষণা কৰিলে৷ উপায়বিহীন হৈ ডেনিষ্টনে সিদ্ধান্ত সলাবলগীয়া হ’ল৷ এমাহৰ ভিতৰত প্ৰকল্পৰ এটা ইতিবাচক পৰিণতি আশা কৰি ডেনিষ্টনে বিদায় ল’লে৷\nএলান টুৰিঙে বাঞ্ছিত ফল লাভ কৰাত সফল হ’লনে!\nহ’ল৷ সেই কাহিনীও পৰম আমোদজনক৷ এলানৰ সৈতে কাম কৰা জোৱান ক্লাৰ্ককে এসময়ত এলান টুৰিঙে বিবাহৰ প্ৰস্তাৱ দিছিল৷ সেই উপলক্ষে আয়োজিত অভ্যৰ্থনা অনুষ্ঠানটিলৈ হেলেন নামৰ যুৱতী এগৰাকীৰ আগমন ঘটিছিল৷ হেলেন আছিল জোৱানৰ বান্ধৱী৷ ক’বলৈ গ’লে— হেলেনৰ সৈতে এলান টুৰিং আৰু তেওঁৰ সহযোগী হাগ এলেক্সজেণ্ডাৰৰ মাজত সংঘটিত হোৱা সেই বাৰ্তালাপটোৱেই জাৰ্মানীৰ ‘এনিগ্‌মা’ ক’ডৰ যৱনিকা মাতি আনিলে৷ এজন জাৰ্মান সৈন্যৰ প্ৰতি হেলেন আকৃষ্ট হৈছিল৷ কিন্তু সৈন্যজনৰ অইন কোনো যুৱতীৰ লগত সম্বন্ধ থকা বুলি সন্দেহ কৰি হেলেনে তেওঁক ত্যাগ কৰিছিল৷ জাৰ্মান সৈন্যজনে এক সাংকেতিক ভাষাৰে তেওঁৰ গোপন প্ৰেমিকালৈ বাৰ্তা প্ৰেৰণ কৰিছিল যাৰ অৰ্থ হেলেনে উদ্ধাৰ কৰিছিল৷ এই বিশেষ কথাটোৱেই এলেন টুৰিঙৰ মগজুত বিজুলীৰ দৰে ঢৌ খেলাই গ’ল৷ বিদ্যুৎসাহী এলান টুৰিঙে ততালিকে হেলেনৰ কাষ চাপিল আৰু কিদৰে তেওঁ সংকেতটোৰ পাঠোদ্ধাৰ কৰিছিল, তাৰ বিষয়ে জানিব বিচাৰিলে৷ হেলেনে তেতিয়া ক’লে যে জাৰ্মান সৈন্যজনে প্ৰেৰণ কৰা সকলো বাৰ্তায়েই সাইলাখ একে শব্দ একোটাৰে আৰম্ভ হৈছিল৷ তথ্যটো উদ্ধাৰ কৰিয়েই এলেন আৰু তাত ৰৈ নাথাকিল৷ নিজৰ পৰৱৰ্তী পদক্ষেপ কি হ’ব তেওঁ ততালিকে ধাৰণা কৰি ল’লে৷\nতৰা নৰা চিঙি তেওঁ অনুষ্ঠানৰ পৰা ওলাই আহিল৷ অনুষ্ঠানত উপস্থিত তেওঁৰ সংগীসকল আৰু প্ৰেমিকৰ কাৰ্যত আশ্বৰ্যচকিত হোৱা প্ৰেমিকা জোৱান ক্লাৰ্কে এলেনক অনুসৰণ কৰিলে৷ আটায়ে কৰ্মস্থলী অভিমুখে ৰাওনা হ’ল৷ এলেনৰ ধাৰণা আছিল— সাংকেতিক বাৰ্তাবোৰত সঘনাই ব্যৱহৃত হোৱা কেতবোৰ শব্দ চিনাক্তকৰণ কৰিব পাৰিলে যন্ত্ৰটোৰ গতি বঢ়াব পৰা যাব৷ সেয়েহে তীক্ষ্ণ চকুৰে, দুৰন্ত গতিৰে আটায়ে কাম আৰম্ভ কৰিলে৷ আৰু এলেনে ভবামতে তেওঁৰ ধাৰণাই শেষত সৰ্বশুদ্ধ প্ৰমাণিত হ’ল৷ যন্ত্ৰটোৱে এইবাৰ খুব কম সময়ৰ ভিতৰতে ফলাফল দেখুৱালে৷ সেইয়াও সম্পূৰ্ণ সঠিক আৰু শুদ্ধ৷ আটাইকেইজন আনন্দত আত্মহাৰা৷ নহ’বয়েইবা কিয়! অতদিনৰ সাগৰসম পৰিশ্ৰম, নিৰলস সাধনা আৰু আন্তৰিক চেষ্টা নিহিত হৈ থকা এই প্ৰকল্পটোৰ সফলতাই এতিয়া দেশৰ আৰু জাতিৰ কিমান উপকাৰ সাধন কৰিব!\nপিছে এইখিনিতে আন এটা নতুন সমস্যাই মূৰ দাঙি উঠিল৷ যদিহে ‘এনিগ্‌মা’ ক’ডত লুকাই থকা অৰ্থ বুজি ব্ৰিটেইনে শত্ৰুপক্ষ জাৰ্মানীৰ পানীজাহাজ, উৰাজাহাজ তথা সৈন্যবাহিনীৰ ওপৰত আক্ৰমণ চলায়; তেতিয়া শত্ৰুপক্ষই জানো নুবুজাকে থাকিব যে জাৰ্মানীৰ ‘এনিগ্‌মা’ ক’ডৰ পাঠোদ্ধাৰ কৰিবলৈ ব্ৰিটেইন সক্ষম হৈছে! ইয়াৰ পৰিণতিত হ’ব কি! জাৰ্মানীয়ে পুনৰ নতুন ক’ডৰ সৃষ্টি কৰিব, নতুন কূট-কৌশলৰ ৰচনা হ’ব, আক্ৰমণৰ স্থান-কাল-পৰিৱেশ ভিন্ন হ’ব৷ আৰু জাৰ্মানীৰ নতুন ৰণ-কৌশল ফাদিল কৰিবলৈ এলেনহঁতে পুনৰ পশুশ্ৰম কৰিব লাগিব৷\nএই দোদুল্যমান পৰিস্থিতিৰ পৰা উদ্ধাৰ পাবলৈ এলেনহঁতে তেওঁলোকৰ সফলতা গোপনে ৰখাৰ সিদ্ধান্ত ল’লে৷ এলেন আৰু জোৱান ক্লাৰ্ক কাষ চাপিল মেজৰ জেনেৰেল ষ্টুৱাৰ্ট মেঞ্জিছৰ৷ এলেন আৰু জোৱানে মেঞ্জিছৰ ওচৰত প্ৰস্তাৱ ৰাখিলে— ‘এনিগ্‌মা’ৰ সম্পৰ্কীয় সমস্ত সংবাদ তেওঁলোকে ব্ৰিটেইনৰ প্ৰতিৰক্ষা বাহিনীৰ পৰা গোপনে ৰাখিব বিচাৰে৷ দ্বিতীয়তে, জাৰ্মানীৰ চকুত সন্দেহৰ উদ্ৰেক নঘটোৱাকৈ এলেনৰ দলটোৱে পৰিসংখ্যাৰ সহায়ত এনে কেতবোৰ পদক্ষেপ গ্ৰহণ কৰিব যাতে সাপো মৰিব আৰু লাঠিও নাভাঙিব৷ জেনেৰেল মেঞ্জিছ মান্তি হ’ল৷\nজেনেৰেল মেঞ্জিছৰ পৃষ্ঠপোষকতাত এলেন টুৰিঙৰ দলটোৱে কাম কৰি গ’ল৷ জাৰ্মানীয়ে গম নোপোৱাকৈ অতি সংগোপনে, নিৰৱে এই দলটোৱে ‘এনিগ্‌মা’ ক’ডৰ ৰহস্য ভেদি লক্ষাধিক লোকৰ প্ৰাণ বচালে৷\nযুদ্ধ যেতিয়া যুদ্ধ শেষ হ’ল, তেতিয়া জেনেৰেল মেঞ্জিছৰ নিৰ্দেশমৰ্মে ‘ক্ৰিষ্টোফাৰ’ নামৰ চমৎকাৰী যন্ত্ৰটোৰ লগতে এই প্ৰকল্পৰ লগত জড়িত সমস্ত তথ্য-নথি ধ্বংস কৰি দিয়া হ’ল৷ লগতে প্ৰকল্পত জড়িত ব্যক্তিসকলক তেওঁলোকৰ জীৱনৰ পৰম সাফল্যটোৰ কথা আমৃত্যু পৰ্যন্ত গোপনে ৰাখিবলৈ পৰামৰ্শ দিয়া হ’ল৷\nবিশ্বখ্যাত এলান টুৰিঙৰ জীৱন, যৌৱন আৰু তেওঁৰ অতুলনীয় কৰ্ম-সাধনাক আধাৰ হিচাপে লৈ নিৰ্মাণ কৰা বহুল প্ৰশংসিত আৰু বহুজন সমাদৃত “দা ইমিটেছন গেইম” ( The Imitation Game) নামৰ ছবিখনৰ কাহিনীৰ সাৰাংশ এয়া৷ দেশপ্ৰেমৰ পবিত্ৰ চেতনাৰে উদ্বুদ্ধ হৈ এলেন টুৰিং নামৰ এইজন প্ৰচুৰ মেধাসম্পন্ন অংকবিদ তথা কম্পিউটাৰ বিজ্ঞানীয়ে যৌৱনৰ গুৰুত্বপূৰ্ণ সময় এছোৱা এটা বিশেষ সংকেতৰ ৰহস্য ভেদ কৰিবলৈ দিন-ৰাতি একাকাৰ কৰি দিছিল আৰু নিজৰ পৰিপক্ক চিন্তা আৰু বুদ্ধিমত্তাৰে এটা জটিল ক্ষণত সঠিক সিদ্ধান্ত গ্ৰহণ কৰি শত্ৰুৰ ৰণকৌশলক যথোপযুক্ত প্ৰত্যুত্তৰ দিছিল৷\n“দা ইমিটেছন গেইম” ছবিখনৰ সবাতোকৈ সৌন্দৰ্যশালী উপাদানটো হ’ল এলান টুৰিঙৰ চৰিত্ৰত বেনেডিক্ট কাম্বাৰবেটছ‌ে্ প্ৰদৰ্শন কৰা উৎকৃষ্টতম অভিনয়৷ তাৰ প্ৰমাণ— ২০১৪ বৰ্ষৰ শীৰ্ষ দহটা অভিনয়ৰ ভিতৰত ‘টাইম’-এ কাম্বাৰবেটছ‌ৰ অভিনয়ক প্ৰথম স্থানত ৰাখিছে৷ এণ্ড্ৰিউ হোজেছৰ ‘এলান টুৰিঙ-দা এনিগ্‌মা’ (Alan Turing: The Enigma) নামৰ জীৱনভিত্তিক গ্ৰন্থখনৰ আধাৰত ছবিখনৰ কাহিনী ৰচনা কৰিছে গ্ৰাহাম ম’ৰে৷ মৰ্টেন টিলডামৰ সুদক্ষ পৰিচালনাত প্ৰায় জীৱন্ত ৰূপ পৰিগ্ৰহ কৰা ছবিখনত কেইৰা নাইট্‌লি, মেথিউ গুডে, ৰ’ৰি কিনিয়েৰ, মাৰ্ক ষ্ট্ৰংগ্ আদিয়ে মননশীল অভিনয় কৰিছে৷ ৮৭তম একাডেমী বঁটাৰ ‘শ্ৰেষ্ঠ ছবি’, ‘শ্ৰেষ্ঠ পৰিচালক’ , ‘শ্ৰেষ্ঠ অভিনেতা’, ‘শ্ৰেষ্ঠ সহ অভিনেত্ৰী’কে ধৰি মুঠ আঠটা শিতানৰ বাবে ছবিখনে মনোনয়ন লাভ কৰে আৰু ‘শ্ৰেষ্ঠ অভিযোজিত চিত্ৰনাট্য’ (Best Adapted Screenplay)ৰ শিতানত ছবিখনে অ’স্কাৰ অৰ্জন কৰে৷\nএলান টুৰিঙৰ জীৱন কাল আছিল মাত্ৰ ৪১ বছৰ৷ সমকামিতাকে ধৰি একাধিক বিতৰ্ক আৰু সংঘাতে টুৰিঙৰ জীৱন-যৌৱন তোলপাৰ লগাই আছিল৷ যুদ্ধৰ সময়ত টুৰিঙৰ অনুপস্থিতিয়ে আৰক্ষীৰ চকুত সন্দেহৰ উদ্ৰেক ঘটাইছিল যাৰ বাবে তেওঁলোকে যুদ্ধৰ পিছত টুৰিঙক জেৰা কৰিছিল৷ সেই জেৰাৰ সন্মুখীন হৈয়েই এজন আৰক্ষী বিষয়াৰ সন্মুখত টুৰিঙে তেওঁৰ যৌৱনৰ প্ৰতিখিলা পৃষ্ঠা উন্মোচন কৰে৷ জেৰাৰ অন্তত টুৰিঙৰ শাস্তি ঘোষণা হয়৷ কাৰাবাস খাটি থাকোঁতেই টুৰিঙে ১৯৫৪ চনত আত্মহত্যা কৰে৷ আৰু এইদৰেই এলেন টুৰিঙ নামৰ বিশ্বৰ অন্যতম শ্ৰেষ্ঠ কম্পিউটাৰ বিজ্ঞানীজনৰ জীৱন নাটৰ সামৰণি পৰে৷\nটুৰিঙে জীৱন আৰু তেতিয়াৰ যুদ্ধবিধ্বস্ত সমাজখনক বৰ গভীৰ আৰু সূক্ষ্মভাৱে পৰ্যবেক্ষণ কৰিছিল৷ তেওঁৰ ভাষ্যত বাস্তৱবাদৰ স্পষ্ট পৰশ ফুটি উঠাটোও লক্ষণীয় কথা৷ টুৰিঙৰ ব্যক্তিত্বৰ এইটো দিশ দেখুৱাবলৈ ছবিখনত টুৰিঙৰ মুখত দিয়া হৈছে কেইবাটাও অৰ্থৱহ সংলাপ৷ “Sometimes we can’t do what feels good. We have to do what is logical.”, “Hardest time to lie to somebody is when they are expecting to be lied to.”, “Sometimes it’s the very people who no one imagine anything of who can do the things that no can imagine.” —তাৰে কেইটামান চিন্তা উদ্ৰেককাৰী সংলাপ৷\nঅৱশ্যে ছবিখনৰ অবিস্মৰণীয় সংলাপটো মোৰ বোধেৰে উচ্চাৰিত হৈছে এলেনৰ অন্যতম এজন সহযোগী হাগ এলেক্সজেণ্ডাৰৰ মুখত৷ যেতিয়া এলেন টুৰিঙৰ বুদ্ধি আৰু মেধাৰ জোৰত তেওঁলোকে যন্ত্ৰটো সঠিকভাৱে সম্পাদনা কৰাত সফল হৈছিল তেতিয়া পৰম উচ্ছসিত হৈ এলেক্সজেণ্ডাৰে এইবুলি মন্তব্য কৰে— “You just defeat Nazism withacrossword puzzle.”\nএলান টুৰিং, কম্পিউটাৰ বিজ্ঞান, কৃত্ৰিম বুদ্ধিমত্তা, দা ইমিটেছন গেইম, প্ৰিয় চিনেমা


স্বাধীনতা দিৱসৰ চিঠি (ৰিদিপ কুমাৰ নাথ) - সাহিত্য ডট অৰ্গ\nদূৰণিবটীয়া মৰম গ্ৰহণ কৰিবি ৷ আশা কৰোঁ পৰমেশ্বৰৰ কৃপাত তোৰ মঙ্গল ৷\nভাগৰুৱা চহৰখন এতিয়া লেবেজান হৈ শুইছে ৷ কিনকিনিয়াৰ টপ্-টপ্\nশব্দই জগাব পৰা না‍ই চহৰ, নিচুকাব পৰা না‍ই মোৰ চকু ৷ এতিয়া\nনিঃশব্দতাৰ সময় ৷ নিঃশব্দতাৰ বুকুত গুজি আছোঁ ম‍ই শব্দ, চিঠিৰ ভাঁজত ৷ পোহৰে পূৱত ভুমুকি মৰাৰ আগতেই যে শেষ কৰিব লাগিব শব্দ গুজাৰ কাম ! সুৰুজ জ্বলিলেই স্বাধীন হোৱাৰ ভয়ত কম্পিত হ’ব শব্দ ! গিৰিম…গাৰাম…গুৰুম !!! স্বাধীন দেশত ভয়ংকৰ শব্দৰ অবাধ বিচৰণ ৷\nঅৰূপ, তোৰ বাৰু এবাৰো মন নাযায়নে স্বকীয় ঘৰখনৰৰ খবৰ এটা ল’বলৈ ? ঘৰত তোৰ সকলোৰে মঙ্গল দে ৷ দুবছৰ আগতে তোৰ বিধৱা মা স্বাধীন হৈছিল যদিও ঘৰত সকলোৰেই মঙ্গল দে ৷ যৌতুকে তোৰ ভনীয়েৰক জ্বলালে যদিও তাইৰ শহুৰেকৰ ঘৰত আটাইৰে কুশল দে ৷ তোৰ মেধাৱী ভায়েৰেও সন্ত্ৰাসবাদীৰ ভুৱা নাম পালে যদিও তাৰ নথি-পত্ৰবোৰ এতিয়াও সযতনেই সাঁচি থোৱা আছে তাৰ বৰপেৰাত ৷ ইখনৰ পিছত সিখন টেবুলত পেঞ্চনৰ নামত অপমান বুটলিব যোৱা তোৰ দেউতাৰৰো মঙ্গলেই আছিল কেইবছৰমান আগলৈকে ৷ মহাজনৰ মুঠিত তোৰ প্ৰেমিকাই সতীত্ব হেৰুওৱালে যদিও মহাজনৰ ঘৰত সকলোৰে কুশল দে ৷ বানপানীয়ে প্ৰায়েই স্নান কৰালেও তোৰ গাঁওখনো কুশলেই আছে দে, চিন্তা নকৰিবি ত‍ই ৷\nপৰ্দা ঠেলি সোমা‍ই আহিছে পোহৰ ৷ কেইমুহূৰ্তমান পিছতেই সাৰ পাব স্বাধীনতা দিৱস ৷ মোৰ দেহেৰে গিৰিম-গুৰুম শব্দ স্বাধীন নহ’লে ঠিকেই লিখি থাকিম চিঠি তোলৈ, চিন্তা নকৰিবি ত‍ই ৷ তোৰ পৰা চিঠিৰ প্ৰত্যুত্তৰ ম‍ই আশা কৰা বুলি নাভাবিবি ৷ নেদেখাজনৰ কৃপাত তোৰ মঙ্গল বুলিয়েই ধৰি লৈছোঁ ম‍ই ৷\nচিঠিখন ম‍ই ডাকত নিদিওঁ ৷ ’ওক’ এডাল ৰুইছোঁ ৷ তাৰেই ঠানি এটিত গুজি দিম বুলি ভাবিছোঁ ৷ ’ওক’জোপা এদিন ওখ হ’ব ৷ চিঠিখন নি চিলনীক দিব ৷ চিলনীয়ে মেঘক দিব আৰু মেঘেই তোৰ বতৰা ল’ব ৷\nপুনশ্চঃ- কোনোবা এটা স্বাধীনতা দিৱ্সত ত‍ই স্বাধীন হৈছিলি জীৱনৰ পৰা ৷ পৰাণ ত্যাগী অৰূপ হৈছিলি ত‍ই ৷ ভুৱন ক’কা, বিজিত খুৰাৰ কোলাত থকা দুবছৰীয়া টিক্‌লু, সদ্যবিবাহিত বিভোৰ, জিতুৰ বাবে ’চেৰেলেক’ কিনিবলৈ যোৱা পুটুলি পেহী আদি জীৱনৰ পৰা স্বাধীন হোৱা অৰূপসকলৰ যাকেই লগ পাৱ নজনোৱাকৈ নাথাকিবি ত‍ই…স্বাধীনতাই আজি ভয় কৰে স্বাধীনতা দিৱসলৈ যদিও দেশখন কুশলেই আছে দে ৷\n← কথাকবিতা : মৌমিতা (শান্তনু চাংমাই)\nএটা পুৰস্কাৰ আৰু এখন চিঠি (অৰুণজ্যোতি দাস) →


আদৱানীয়ে কান্দিলে আমাৰ চকুলো নোলায় | Asom Live 24\nআদৱানীয়ে কান্দিলে আমাৰ চকুলো নোলায়\nআদৱানীৰ এতিয়াৰ মুখখন দেখিলে মহাভাৰতৰ ভীষ্মলৈ মনত পৰে। মহাভাৰত পঢ়ি গ’লে ভীষ্মৰ অসহায় অৱস্থাটো চকুৰ আগত ভাঁহি উঠে। ভীষ্মই পিতৃ শান্তনুৰ দ্বিতীয় বিবাহ সফল কৰিবলৈ গৈ কেতিয়াও বিয়া নকৰোৱা আৰু হস্তিনাপুৰক ৰক্ষণাবেক্ষণৰ প্ৰতিজ্ঞা কৰিছিল। হস্তিনাপুৰ তথা কৌৰৱ ধ্বংস হৈছিল দুৰ্যোধনৰ বাবে। ইয়াৰ বাবে শ্ৰীকৃষ্ণই কিন্তু ভীষ্মকহে দোষাৰোপ কৰিছিল। কৃষ্ণই কৈছিল- ‘আপুনি বিয়া নকৰাই ধৃতৰাষ্ট্ৰৰ দৰে পুত্ৰ প্ৰেমত অন্ধ এজন ৰজা আৰু তেওঁৰ পুত্ৰ দুৰ্যোধনৰ সকলো অপমান সহ্য কৰিও তেওঁলোকৰ পক্ষত আজীৱন কটাই দিলে। ইয়াৰ দ্বাৰা ধৃতৰাষ্ট্ৰ আৰু দুৰ্যোধনক অপকৰ্ম কৰিবলৈ আপুনিয়েই উৎসাহ দিছিল। আপোনাৰ দৰে এজন বীৰ তেওঁলোকৰ পক্ষত নথকা হ’লে ধৃতৰাষ্ট্ৰ আৰু দুৰ্যোধনে কুৰুক্ষেত্ৰ যুদ্ধ কৰিবলৈ সাহস নকৰিলেহেঁতেন! দ্বিতীয়তে আপুনি বিয়া কৰোৱা হ’লে হস্তিনাপুৰে ধৃতৰাষ্ট্ৰ আৰু দুৰ্যোধনৰ সলনি আপোনাৰ দৰে বলৱান আৰু দয়ালু তথা ধৰ্মৰ পক্ষত থকা ৰজা লাভ কৰিলেহেঁতেন! আপুনি কৌৰৱৰ পক্ষত থাকি সকলো অপকৰ্মত সহযোগ কৰাৰ বাবে ইতিহাসৰ পাতত সদায় জগৰীয়া হৈ থাকিব।’\nআদৱানীৰ মুখখন দেখা পালে ভীষ্মলৈ কিয় মনত পৰে এতিয়া গম পালে! বৰ্তমান নৰেন্দ্ৰ মোদী আৰু অমিত শ্বাহৰ যি ৰাজনীতি বিজেপিৰ মঞ্চত চলিছে, সেই ৰাজনীতিত লালকৃষ্ণ আদৱানী একেবাৰে উপেক্ষিত। বহুতে আদৱানীক বিজেপিৰ পিতামহ বুলি কয়। পিতামহ আদৱানী সিদিনালৈকে বিজেপিৰ সৰ্বময়কৰ্তা আছিল। অৰ্থাৎ ২০১৪ চনত অনুষ্ঠিত হোৱা লোকসভা নিৰ্বাচনৰ সময়লৈকে আদৱানী আছিল বিজেপিৰ পিতামহ তথা পথ প্ৰদৰ্শক। ২০১৪ চনত অনুষ্ঠিত হোৱা লোকসভা নিৰ্বাচনত বিজেপিয়ে দেশজুৰি এক আলোড়নৰ সূচনা কৰে। নিৰ্বাচন, ৰাজনীতি, ইস্তাহাৰ, প্ৰতিশ্ৰুতি সকলোৰে নতুনকৈ মাৰ্কেটিং কৰে বিজেপিয়ে। ২০১৪ চনত বিজেপিক যি ৰূপত অসমৰ মানুহে দেখা পাইছিল, সেই ৰূপ ইয়াৰ আগলৈকে বিজেপি বাদেও আন ৰাজনৈতিক দলতো দুৰ্লভ আছিল। একপ্ৰকাৰ আকাশলংঘী প্ৰতিশ্ৰুতি আৰু সপোন দেখুৱাই বিজেপিয়ে ভাৰতীয় মানুহক আকৰ্ষিত কৰি আহিছে। বিজেপি ক্ষমতালৈ আহিল। নৰেন্দ্ৰ মোদী ভাৰতৰ প্ৰধানমন্ত্ৰী হ’ল। মোদীয়ে মন্ত্ৰীসভা গঠন কৰোঁতে বাদ পৰিল লালকৃষ্ণ আদৱানীৰ নাম। মন্ত্ৰীসভাৰ পৰা বাদ পৰাই নহয়, বিজেপিত আটাইতকৈ এলাগী হৈ ৰয় ৯০ ঊৰ্ধ্বৰ ৰাজনীতিকগৰাকী। কোৱা হ’ল বয়সৰ বাবে আদৱানীক অৱসৰ দিয়াৰ কথা দলে বিবেচনা কৰিছে। তেতিয়া বিজেপি দলৰ বাঘজৰী অমিত শ্বাহৰ হাতলৈ আহিল। লাহে লাহে বিজেপিত এনেকুৱা হ’ল যে আদৱানীক মাতিলেও যেন দলৰ নেতাসকলে বেয়া পাব। গতিকে দলৰ সকলো কৰ্মীয়ে এৰাই চলিলে পিতামহক।এনেদৰে প্ৰথমটো কাৰ্যকাল পাৰ হ’ল।\nসকলোৰে নিশ্চয় মনত আছে কেইবাখনো ৰাজহুৱা সভাত প্ৰধানমন্ত্ৰী মোদী আৰু অমিত শ্বাহৰ সন্মুখত আদৱানীৰ অসহায় অৱস্থাটো। ৰাজহুৱাকৈ মানুহজনক এলাগী কৰা হৈছিল। ২০১৯ত অনুষ্ঠিত হৈছিল লোকসভাৰ সাধাৰণ নিৰ্বাচন। বিজেপিয়ে মানে প্ৰধানমন্ত্ৰী মোদী আৰু ৰাষ্ট্ৰীয় সভাপতি অমিত শ্বাহে এটা বৰ ডাঙৰ সিদ্ধান্ত গ্ৰহণ কৰিছিল। সেই সিদ্ধান্তটো আছিল- আদৱানীয়ে প্ৰতিনিধিত্ব কৰি অহা গুজৰাটৰ গান্ধীনগৰ লোকসভা সমষ্টিৰ পৰা অমিত শ্বাহে প্ৰতিদ্বন্দ্বিতা কৰাৰ। ভাৰতৰ সংবাদমাধ্যমত ব্যাপকভাৱে চৰ্চিত হ’ল এই খবৰটো। আদৱানীক এইবাৰ প্ৰাৰ্থিত্বৰ পৰা বঞ্চিত কৰি তেওঁৰ সমষ্টিত অমিত শ্বাহে প্ৰতিদ্বন্দ্বিতা কৰিলে। দলৰ লগতে লোকসভাৰ পৰাও আদৱানীক আঁতৰোৱা হ’ল। বিজেপিৰ কেন্দ্ৰীয় ৰাজনীতিত নৰেন্দ্ৰ মোদী-অমিত শ্বাহৰ আগমনৰ পাছতে আদৱানী নিসংগ হৈ পৰে। বহু সময়ত সংবাদমাধ্যম তথা সামাজিক মাধ্যমত আদৱানীয়ে চকুলো টোকা ভিডিঅ’, ফটো আদি ভাইৰেল হয়। আদৱানীৰ চকুপানী দেখি আমাৰ কিন্তু দুখ লগা নাই। আদৱানীৰ আজিৰ অৱস্থাৰ বাবে তেওঁ নিজেই জগৰীয়া।\nগুজৰাটত নৰেন্দ্ৰ মোদীৰ শাসনত গোধ্ৰা কাণ্ড সংঘটিত হওঁতে পৃথিৱীজুৰি ভাৰত নিন্দিত হৈছিল। কেন্দ্ৰত তেতিয়া অটল বিহাৰী বাজপেয়ীৰ নেতৃত্বত এন ডি এ চৰকাৰ আছিল। গোধ্ৰা কাণ্ডত সহস্ৰাধিক ইছলামধৰ্মী লোকক হত্যা কৰাৰ পাছত বাজপেয়ীয়ে নৰেন্দ্ৰ মোদী চৰকাৰক বৰ্খাস্ত কৰিবলৈ সাজু হৈছিল। গুজৰাটৰ তদানীন্তন মুখ্যমন্ত্ৰী নৰেন্দ্ৰ মোদীক সমালোচনা কৰি বাজপেয়ীয়ে ৰাজধৰ্ম পালন কৰিবলৈ সকীয়াই দিছিল। বাজপেয়ীয়ে কোৱা ৰাজধৰ্মৰ অৰ্থ আছিল- সকলো ধৰ্মৰ প্ৰজা তথা নাগৰিকৰ জীৱন আৰু সম্পত্তিৰ সুৰক্ষা দিয়াটো ৰাজনীতিকৰ প্ৰথম আৰু প্ৰধান দায়িত্ব। পৃথিৱীজুৰি হোৱা সমালোচনাত অসহায় হৈ বাজপেয়ীয়ে নৰেন্দ্ৰ মোদী চৰকাৰ বৰ্খাস্ত কৰাৰ সিদ্ধান্ত লৈয়ো আদৱানীৰ বাধাৰ বাবে বৰ্খাস্ত কৰিব নোৱাৰিলে। গুজৰাটৰ নৰেন্দ্ৰ মোদী চৰকাৰক বৰ্খাস্ত কৰিলে আদৱানীয়ে কেন্দ্ৰীয় চৰকাৰৰ পৰা পদত্যাগৰ ভাবুকি দিছিল। অৰ্থাৎ মোদীক ৰাজনৈতিকভাৱে সুৰক্ষা দি আহিছিল আদৱানীয়ে।\n১৯৯০ চনত ভি পি সিঙৰ নেতৃত্বত কেন্দ্ৰত গঠন হোৱা অকংগ্ৰেছী চৰকাৰখনে মণ্ডল আয়োগ কাৰ্যকৰী কৰিবলৈ তৎপৰ হৈছিল। মণ্ডল আয়োগৰ জৰিয়তে সমাজৰ পিছপৰা শ্ৰেণীৰ লোকৰ বাবে চাকৰি, শিক্ষা আদিত সংৰক্ষণৰ প্ৰস্তুতি চলাইছিল প্ৰধানমন্ত্ৰী ভি পি সিঙে। বৰ্ণহিন্দুৱে ইয়াৰ প্ৰতিবাদ কৰাই নহয়, দেশজুৰি সংঘটিত হয় হিংসাত্মক কাম-কাজ। বিজেপিয়ে বৰ্ণহিন্দুৰ পৰিপন্থী বুলি মণ্ডল আয়োগক বিবেচনা কৰি ইয়াক সমৰ্থন কৰিব নিবিচাৰিলেও মুখেৰে প্ৰকাশ কৰা নাছিল। পিছপৰা শ্ৰেণীৰ ভোটৰ লালসাত আদৱানী তথা বিজেপিয়ে দেখুৱাই মণ্ডল আয়োগৰ বিৰোধ নকৰিলেও ইয়াৰ পৰা ৰাইজৰ দৃষ্টি অন্যফালে নিবৰ বাবে আৰম্ভ কৰে ৰাম মন্দিৰ নিৰ্মাণৰ সমৰ্থনত ৰথযাত্ৰাৰে। জ্বলন্ত সমস্যাৰ পৰা ৰাইজৰ দৃষ্টি কেনেকৈ আঁতৰাব লাগে, সেই কৌশল বিজেপিয়ে কেতিয়াবাই আয়ত্ত কৰিছিল। আদৱানীয়ে ১৯৯০ চনৰ পৰা ৰাম মন্দিৰৰ সমৰ্থনত আৰম্ভ কৰা ৰথযাত্ৰাই ভাৰতত তিনি হাজাৰ লোকৰ জীৱন কাঢ়ি লৈছিল। ঠায়ে ঠায়ে সংঘটিত হৈছিল সাম্প্ৰদায়িক সংঘৰ্ষৰ। মণ্ডল আয়োগৰ বাবে ভি পি সিং চৰকাৰৰ পৰা সমৰ্থন প্ৰত্যাহাৰ নকৰিলেও ৰথ যাত্ৰাৰ জৰিয়তে চৰকাৰৰ সৈতে সংঘাতত লিপ্ত হয় আৰু অৱশেষত সমৰ্থনো প্ৰত্যাহাৰ কৰে। ভিতৰৰ কথাটো হ’ল, বিজেপিয়ে মণ্ডল আয়োগৰ বাবেহে ভি পি সিঙৰ বিৰোধ কৰিছিল আৰু ৰাইজক ৰথযাত্ৰা আৰু ৰাম মন্দিৰৰ বাবে সংঘাত হোৱা বুলি ফাঁকি দিছিল।\nআপুনি জানি আচৰিত হ’ব ৰাম মন্দিৰৰ বাবে ভাৰতত ৬ হাজাৰৰো অধিক লোকৰ সাম্প্ৰদায়িক সংঘৰ্ষত মৃত্যু হৈছে। ১৯৯৩ চনত আদৱানীৰ ৰথযাত্ৰাৰ সামৰণি পৰিল।\n৫ আগষ্ট, ২০২০ত অযোধ্যাত ৰাম মন্দিৰৰ ভূমি পূজন সম্পন্ন হয়। ইয়াত উপস্থিত থাকিবলৈ আদৱানীক কোনেও নিমন্ত্ৰণ নজনালে। ঘৰত বহি টিভিত এই অনুষ্ঠান চালে আদৱানীয়ে। দুদিন পূৰ্বে বাবৰি মছজিদ ভঙা গোচৰত সতীৰ্থ মুৰুলী মনোহৰ যোশীৰ সৈতে আদৱানী আদালতত হাজিৰ হৈছিল। আদৱানীৰ ৰাজনৈতিক আৰু সামাজিক সন্ন্যাসত মোদী আৰু অমিত শ্বাহৰ অৱদান কোনেও অস্বীকাৰ কৰিব নোৱাৰে। ৰাম মন্দিৰৰ ভূমি পূজনত নতুন বিজেপি ৰামদেৱ উপস্থিত আছিল। উপস্থিত আছিল ৮০ ঊৰ্ধ্বৰ পুৰোহিতো।\nআজিৰ ভাৰতবৰ্ষৰ যি ৰাজনীতি এই ৰাজনীতি আমদানিত আদৱানীৰ ভূমিকাই আছিল সৰ্বাধিক। এই ৰাজনীতিৰ প্ৰথম বলিও হ’ল আদৱানীয়েই। সেয়ে এতিয়া আদৱানীয়ে চকুপানী টোকা আৰু কন্দাৰ ফটো দেখি আমাৰ দুখ নালাগে, চকুপানী নোলায়!\nTags: atal bihari vajpayeejitumoni boralal krishna advaninarendra-modi\nলখিমপুৰত কিশোৰীক বলাৎকাৰ, হত্যা কৰি কাঢ়িলে চকু\nজন্মদিনৰ উপহাৰ ‘অক্সিমিটাৰ’


আপুনি গুৱাহাটীৰ ভাৰাঘৰত থাকে নে কি? আপোনাৰ ঘৰলৈ আহি আছে আৰক্ষী|assam-police-to-start-house-to-house-inspection-for-all-who-lives-in-rented-accommodation– News18 assam\nআপুনি গুৱাহাটীৰ ভাৰাঘৰত থাকে নে কি? আপোনাৰ ঘৰলৈ আহি আছে আৰক্ষী\nযান বাহন সমস্যা দুৰ কৰাৰ কাৰনে লব পৰীক্ষামূলক ব্যৱস্থা ৷ সহায় লব নাগৰিক কমিটিৰ ভলন্টিযাৰৰ। জনালে ডিজিপি ভাস্কৰজ্যোতি মহন্তই।\nLast Updated : January 07, 2020, 17:04 IST\nখেল’ ইণ্ডিয়া আৰু ‘কা’ৰ বিৰুদ্ধে প্ৰতিবাদ অব্যাহত থকাৰ সময়ত অসম আৰক্ষীৰে বিশেষ বৈঠক নাগৰিক সমিতিৰ ৷ বিশেষকৈ মহানগৰীৰ বৰ্ধিত অপৰাধ, ড্ৰাগছৰ অবাধ বেহা ৰোধৰ ক্ষেত্ৰত সাধাৰন ৰাইজৰ পৰা সহযোগিতা বিছাৰিছে অসম আৰক্ষীয়ে ৷ গুৱাহাটী জিলা পুথিভড়ালত গুৱাহাটীৰ সকলো নাগৰিক সমিতিৰ সৈতে হোৱা বৈঠকত অসম আৰক্ষীয়ে লৈছে তিনিটা বিশেষ সিদ্ধান্ত৷\n"অহা তিনি মাহৰ ভিতৰত গুৱাহাটীৰ সকলো ভাড়াঘৰত আৰক্ষী আৰু নাগৰিক সমিতিয়ে চলাব জৰীপ ৷ আৰক্ষীৰ ফালৰ পৰা ভাৰতীয়া লোকৰ বাবে দিয়া হব প্ৰ–পত্ৰ ৷ ইয়াৰ লগতে তিনিমাহৰ বাবে ৰাজপথত যান বাহনৰ সমস্যা দুৰ কৰাৰ বাবেও লব পৰীক্ষামূলক ব্যৱস্থা ৷"\nঅসম আৰক্ষীয়ে নাগৰিক কমিটিৰ লগত বৈঠকত মিলিত হোৱাত সন্তুষ্টি প্ৰকাশ কৰিছে নাগৰিক সকলে ৷ বৈঠকত আগন্তুক খেল’ ইণ্ডিয়াৰ নিৰাপত্তা আৰু কা বিৰোধী প্ৰতিবাদৰ সময়ত যদিহে কোনো অপ্ৰীতিকৰ পৰিস্থিতিৰ সৃষ্টি হ’লে সেয়া ৰোধৰ বাবে সম্পূৰ্ণ সাজু বুলি মন্তব্য কৰে আৰক্ষী সঞ্চালক ভাস্কৰজ্যোতি মহন্তই ৷ আৰক্ষী সঞ্চালক প্ৰধান ভাস্কৰ জ্যোতি মহন্তই দাবী কৰা মতে যদি তিনিমাহৰ ভিতৰত ভাড়া ঘৰৰ জৰীপ হয় তেন্তে বহু খিনি অপৰাধ ৰোধ কৰিবলৈ সক্ষম হ’ব আৰক্ষী ৷\nFirst published: January 07, 2020, 17:04 IST


एक साल में बाइबल - ইণ্ডিয়ান ৰিভাইচ ভাৰচন - मई 13\n১ সামুয়েল 28:1-25\n1. সেই সময়ত পলেষ্টীয়া লোকসকলে ইস্ৰায়েলৰ সৈতে যুদ্ধ কৰাৰ অভিপ্ৰায়েৰে তেওঁলোকে সৈন্য-সামন্ত গোটাবলৈ ধৰিলে। তাতে আখীচে দায়ূদক ক’লে, “তুমি আৰু তোমাৰ লোকসকলে সৈন্যসামন্তৰ মাজত মোৰ লগত যাব লাগিব, ইয়াকে নিশ্চয়ে জানিবা।”\n2. তেতিয়া দায়ূদে আখীচক ক’লে, “ভাল, আপোনাৰ এই দাসে কি কৰিব পাৰে, সেয়া আপুনি জানিব পাৰিব।” তেতিয়া আখীচে দায়ূদক ক’লে, “বাৰু, জীয়াই থকালৈকে মইও তোমাক মোৰ ৰখীয়া পাতিম।”\n3. চমূৱেলৰ মৃত্যু হ’ল। তেওঁৰ মৃত্যুত ইস্রায়েলীসকলে গভীৰ শোক প্ৰকাশ কৰিলে। পাছত তেওঁলোকে তেওঁক নিজ নগৰ ৰামাত মৈদাম দিলে। পাছত ভূত পোহা আৰু গুণমন্ত্ৰ জনা লোকসকলক চৌলে দেশৰ পৰা আতৰ কৰিলে।\n4. পলেষ্টীয়াসকল নিজৰ মাজত গোট খালে আৰু তেওঁলোকে আহি চুনেমত ছাউনি পাতিলে; আৰু চৌলেও আটাই ইস্ৰায়েলী লোকক গোট খুৱালে আৰু গিলবোৱাত ছাউনি পাতিলে।\n5. চৌলে যেতিয়া পলেষ্টীয়াসকলৰ সৈন্য-সামন্ত দেখিলে, তেতিয়া তেওঁ ভয় কৰিলে, আৰু তেওঁৰ হৃদয় বৰকৈ কঁপিবলৈ ধৰিলে।\n6. তেতিয়া চৌলে সহায় বিচাৰি যিহোৱাৰ ওচৰত প্ৰাৰ্থনা কৰিলে, কিন্তু যিহোৱাই সপোনৰ দ্বাৰাই, বা উৰীমৰ দ্বাৰাই, বা ভাববাদীসকলৰ দ্বাৰায়ে হওক, কোনো প্ৰকাৰেই তেওঁক একো উত্তৰ নিদিলে।\n7. তেতিয়া চৌলে তেওঁৰ দাসবোৰক ক’লে, “তোমালোকে মোৰ অৰ্থে কোনো প্ৰেতাত্মাৰ সৈতে কথা কোৱা মহিলা এজনী বিচাৰা; তাতে মই তাইৰ ওচৰলৈ গৈ তাইক সুধিম।” পাছত তেওঁৰ দাসবোৰে তেওঁক ক’লে, “চাওক, অয়িন-দোৰত এজনী প্ৰেতাত্মাৰ সৈতে কথা কোৱা মহিলা আছে।”\n8. তেতিয়া চৌলে বেলেগ কাপোৰ পিন্ধি ছদ্ম-বেশ ধৰিলে আৰু দুজন মানুহ লগত লৈ সেই ঠাইলৈ যাত্ৰা কৰিলে। পাছত তেওঁলোকে গৈ ৰাতিয়েই সেই মহিলাৰ ওচৰ পালে। তাতে তেওঁ সেই মহিলাক ক’লে, “মই বিনয় কৰোঁ, তুমি মোৰ কাৰণে এবাৰ ভৌতিক বিদ্যাৰে কাৰ্য কৰা, তাতে মই যাৰ নাম ক’ম, তেওঁক তুলি আনা।”\n9. তেতিয়া সেই মহিলাই তেওঁক ক’লে, “চাওক, চৌলে কি কৰিলে, সেই বিষয়ে আপুনি জানে। তেখেতে প্ৰেতাত্মাৰ সৈতে কথা কোৱা বা ভূত পোহাবোৰক দেশত নিষিদ্ধ কৰিলে। এই হেতুকে মোক বধ কৰিবলৈ মোৰ প্ৰাণৰ বিৰুদ্ধে কিয় ফান্দ পাতিছে?\n10. তাতে চৌলে যিহোৱাৰ নামেৰে তাইৰ আগত শপত খাই ক’লে, “যিহোৱাৰ জীৱনৰ শপত, ইয়াতে তোমালৈ কোনো দণ্ড নঘটিব।”\n11. তেতিয়া সেই মহিলাই তেওঁক সুধিলে, “মই আপোনাৰ ওচৰলৈ কাক তুলি আনিম?” তেতিয়া তেওঁ ক’লে, “চমূৱেলক তুলি আনা।”\n12. তেতিয়া সেই মহিলাই চমূৱেলক দেখা পালে আৰু বৰকৈ চিঞৰিলে। পাছত তাই চৌলক ক’লে, “আপুনি মোক কিয় প্ৰতাৰণা কৰিলে? আপুনিয়েই চৌল।”\n13. তেতিয়া ৰজাই তাইক ক’লে, “ভয় নকৰিবা; তুমি কি দেখি আছা?” তাতে সেই মহিলাই চৌলক ক’লে, “এজন দেৱতা ভূমিৰ পৰা উঠি অহা দেখি আছোঁ।”\n14. চৌলে তাইক সুধিলে, “তেওঁ দেখাত কেনেকুৱা?” তাই ক’লে, “এজন বৃদ্ধ লোক উঠি আহিছে; তেওঁ দীঘল চোলাৰে ঢকা আছে।” তেতিয়া চৌলে তেওঁক চমূৱেল বুলি বুজি পালে আৰু আঁঠুকাঢ়ি মাটিত মুখ লগাই প্ৰণিপাত কৰিলে।\n15. পাছত চমূৱেলে চৌলক সুধিলে, “তুমি মোক কিয় উঠাই আনি আমনি কৰিছা?” তাতে চৌলে উত্তৰ দিলে, “মই অতি সঙ্কটত আছোঁ; পলেষ্টীয়াসকলে মোৰ বিৰুদ্ধে যুদ্ধ কৰিছে, আৰু যিহোৱাই মোক ত্যাগ কৰিলে, ভাববাদীৰ দ্বাৰাই, বা সপোনৰ দ্বাৰাই মোক কোনো উত্তৰ দিয়া নাই; সেয়ে মই কি কৰা উচিত, সেই বিষয়ে মোক জনাবৰ বাবে আপোনাক মাতি আনিলো।”\n16. তেতিয়া চমূৱেলে চৌলক ক’লে, “এই বিষয়ে তুমি মোক কিয় সুধিছা? কিয়নো যিহোৱাই তোমাক ত্যাগ কৰিলে আৰু তোমাৰ শত্ৰু হ’ল।\n17. যিহোৱাই যেনেদৰে মোৰ যোগেদি কৈছিল, তেওঁ তেনেকৈ কৰিলে; আৰু তেওঁ তোমাৰ হাতৰ পৰা ৰাজ্য কাঢ়ি লৈ দায়ূদক দিলে।\n18. কিয়নো তুমি যিহোৱাৰ বাক্য পালন কৰা নাই, আৰু অমালেকলৈ তেওঁৰ প্ৰচণ্ড ক্রোধ সিদ্ধ কৰা নাই; এই কাৰণে যিহোৱাই আজি তোমালৈ এই কৰ্ম কৰিলে।\n19. যিহোৱাই তোমাক আৰু ইস্ৰায়েলকো পলেষ্টীয়াসকলৰ হাতত শোধাই দিব। কাইলৈ তুমি আৰু তোমাৰ পুত্ৰসকলো মোৰ লগ হ’বা; যিহোৱাই ইস্ৰায়েলৰ সৈন্য-সামন্ত সকলকো ফিলিষ্টীয়া সকলৰ হাতত সমৰ্পণ কৰিব।”\n20. তেতিয়া চৌলে চমূৱেলৰ বাক্য শুনি ভয় পালে আৰু মাটিত দীঘল হৈ পৰিল। আনহাতে গোটেই দিন গোটেই ৰাতি অনাহাৰে থকা বাবে তেওঁৰ গাত একো শক্তি নাছিল।\n21. পাছত সেই মহিলাই চৌলৰ ওচৰলৈ আহিল আৰু তেওঁক অতিশয় ব্যাকুল হোৱা দেখিলে, তাতে তাই তেওঁক ক’লে, “চাওক, আপোনাৰ দাসীয়ে আপোনাৰ বাক্য মানিলে আৰু নিজৰ হাতত আপোন প্ৰাণ লৈ আপুনি মোক কোৱাৰ দৰে কৰিলোঁ।\n22. এই হেতুকে বিনয় কৰোঁ, এতিয়া আপুনিও এই দাসীৰ কথা শুনক। মই আপোনাৰ আগত কিছুমান খোৱা বস্তু আনি দিওঁ, তাতে আপুনি সেইবোৰ ভোজন কৰক; তেতিয়া নিজ বাটত যাবলৈ আপুনি কিছু শক্তি পাব।”\n23. কিন্তু চৌলে অমান্তি হ’ল আৰু ক’লে, “মই ভোজন নকৰোঁ।” তথাপি তেওঁৰ দাস সকলে আৰু সেই মহিলাই বৰকৈ মিনতি কৰিবলৈ ধৰিলে, তাতে তেওঁ সিহঁতৰ কথা শুনি মাটিৰ পৰা উঠি বিচনাত বহিল।\n24. সেই মহিলাৰ ঘৰত এটা দামুৰি আছিল। তাতে তাই সেই দামুৰিটো সোনকালে লৈ আহিল আৰু তাক মাৰিলে। পাছত আটা লৈ খচি খমীৰ নিদিয়া পিঠা তাও দি তৈয়াৰ কৰিলে।\n25. তাৰ পাছত চৌল আৰু তেওঁৰ দাস সকলৰ আগত সেইবোৰ আনি দিলে, আৰু তেওঁলোকে সেইবোৰ ভোজন কৰিলে। পাছত সেই ৰাতিয়েই তেওঁলোক উঠি গুচি গ’ল।\n1. হে ঈশ্বৰ, মোৰ ক্রন্দন শুনা; মোৰ প্ৰাৰ্থনালৈ কাণ দিয়া।\n2. মোৰ মন দুখত যেতিয়া ভাঙি পৰে, মই পৃথিবীৰ অন্তত থাকিলেও তাৰ পৰা তোমাক মাতিম; তুমি মোক মোতকৈ ওখ শিলটোলৈ লৈ যোৱা য’ত মোৰ নিৰাপত্তা আছে।\n3. কিয়নো তুমি মোৰ আশ্ৰয়, শত্ৰুৰ পৰা ৰক্ষা কৰোঁতা দৃঢ় দুৰ্গ।\n4. মই যেন চিৰকাললৈকে তোমাৰ তম্বুত বাস কৰিবলৈ পাম; তোমাৰ ডেউকাৰ আঁৰত মই যেন আশ্রয় পাম। [চেলা]\n6. বিশ্বাসযোগ্য আৰু নিৰ্ভৰযোগ্য চুক্তিৰ দ্বাৰাই অপৰাধৰ প্ৰায়শ্চিত্ত হয়, আৰু যিহোৱালৈ ৰখা ভয়ৰ দ্বাৰাই মানুহ বেয়াৰ পৰা আঁতৰি আহে।\n1. ফৰীচী সকলৰ মাজত নীকদীম নামেৰে এজন লোক আছিল। তেওঁ ইহুদী পৰিষদৰ এজন অধিকাৰী আছিল।\n2. এদিন ৰাতি তেওঁ যীচুৰ ওচৰলৈ আহি ক’লে, “ৰব্বি, আমি জানো যে আপুনি ঈশ্বৰৰ ওচৰৰ পৰা অহা এজন শিক্ষক। কিয়নো আপুনি এই যি যি আচৰিত চিন দেখুৱাইছে, ঈশ্বৰ সঙ্গী নহ’লে এনে চিন কোনেও দেখুৱাব নোৱাৰে।”\n3. উত্তৰত যীচুৱে নীকদীমক ক’লে, “মই আপোনাক সঁচাকৈয়ে কওঁ, নতুন জন্ম নহ’লে, কোনেও ঈশ্বৰৰ ৰাজ্য দেখা পাব নোৱাৰে।”\n4. নীকদীমে তেওঁক ক’লে, “মানুহ বুঢ়া হ’লে, কেনেকৈ তেওঁৰ জন্ম হ’ব পাৰে? তেওঁ দ্বিতীয় বাৰ মাকৰ গৰ্ভত সোমাই জন্ম গ্রহণ কৰিব পাৰিব নে?”\n5. যীচুৱে উত্তৰ দিলে, “মই আপোনাক সঁচাকৈয়ে কৈছোঁ, জল আৰু আত্মাৰ পৰা জন্ম নহ’লে, কোনেও ঈশ্বৰৰ ৰাজ্যত সোমাব নোৱাৰে।”\n6. শৰীৰৰ পৰা যাৰ জন্ম হয়, সেয়ে শৰীৰ হয় আৰু আত্মাৰ পৰা যাৰ জন্ম হয়, সেয়ে আত্মা হয়।\n7. মই যে আপোনাক ‘আপোনালোকৰ নতুনকৈ জন্ম হোৱা প্ৰয়োজন’ বুলি ক’লো, এই কথাত বিস্মিত নহ’ব।\n8. বায়ুৱে যি দিশলৈ ইচ্ছা কৰে সেই দিশলৈকে বয়। আপুনি তাৰ শব্দ শুনিবলৈ পায়, কিন্তু ক’ৰ পৰা আহে বা ক’লৈনো যায়, সেই বিষয়ে আপুনি নাজানে। আত্মাৰ পৰা যি সকলৰ জন্ম হয়, তেওঁলোক সকলোৰে তেনেকুৱা হয়।”\n9. নীকদীমে উত্তৰ দি তেওঁক ক’লে, “এইবোৰ কেনেকৈ হ’ব পাৰে?”\n10. যীচুৱে উত্তৰ দি তেওঁক ক’লে, “আপুনি ইস্ৰায়েলৰ শিক্ষক হৈয়ো এইবোৰ কথা নুবুজে নে?\n11. আপোনাক সঁচাকৈয়ে কওঁ, আমি যি জানো তাকে কওঁ আৰু যি দেখো সেই বিষয়ত সাক্ষ্য দিওঁ, কিন্তু আপোনালোকে আমাৰ সাক্ষ্য গ্ৰহণ নকৰে।\n12. মই আপোনালোকক পাৰ্থিৱ বিষয়ৰ কথা ক’লে আপোনালোকে যদি বিশ্বাস নকৰে, তেনেহলে মই স্বৰ্গীয় বিষয়ৰ কোনো কথা ক’লে কেনেকৈ বিশ্বাস কৰিব?\n13. যি জন স্বর্গৰ পৰা নামি আহিল, সেই মানুহৰ পুত্রৰ বাহিৰে কোনো স্বৰ্গলৈ উঠা নাই।\n14. মোচিয়ে যেনেকৈ মৰুপ্রান্তত সাপটোক ওপৰত তুলিছিল, তেনেকৈ মানুহৰ পুত্ৰকো অৱশ্যেই ওপৰত উঠোৱা হ’ব,\n15. যাতে তেওঁত বিশ্বাস কৰা সকলোৱে অনন্ত জীৱন পাব পাৰে।\n16. কাৰণ ঈশ্বৰে জগতক ইমান প্ৰেম কৰিলে যে, তেওঁ নিজৰ একমাত্ৰ পুত্ৰকে দান কৰিলে, যাতে যি কোনোৱে তেওঁত বিশ্বাস কৰে, তেওঁ নষ্ট নহয়, কিন্তু অনন্ত জীৱন পায়।\n17. কিয়নো জগতক দোষী সাব্যস্ত কৰিবলৈ নহয়, কিন্তু জগতে তেওঁৰ দ্বাৰাই পৰিত্ৰাণ পাবলৈহে ঈশ্বৰে পুত্ৰক জগতলৈ পঠিয়ালে।\n18. তেওঁত বিশ্বাস কৰা জনৰ সোধ-বিচাৰ কৰা নহয়; বিশ্বাস নকৰা জনক দোষী কৰা হ’ল, কিয়নো তেওঁ একমাত্ৰ ঈশ্বৰৰ পুত্ৰৰ নামত বিশ্বাস কৰা নাই।


কুইজ: এপ্ৰিল' ১৪ - সন্ধান\nYou are at:Home»কুইজ»কুইজ: এপ্ৰিল’ ১৪\nBy সন্ধান on April 20, 2014 কুইজ\n১) – অনুৰাধা শইকীয়া,\n: এই নাম কেইটাৰ বিশেষত্ব কি?\n২) এখেতৰ নাম লক্ষেশ্বৰ বৰুৱা ৷ জন্ম ১৮৯৪ আৰু মৃত্যু ১৯৯০ ৷ কটন কলেজৰ পৰা বিজ্ঞান শাখাত স্নাতক ডিগ্ৰী লাভ কৰাৰ সময়তে পঢ়া আধাতে এৰি গান্ধীজীৰ স্বৰাজ আন্দোলনত যোগ দিছিল ৷ এখেতক ভাৰতীয় স্বাধীনতা আন্দোলনত মনত ৰখাৰ অন্যতম কাৰণতো কি?\n৩) ১৯৩৯ চনত ছিলঙৰ পুলিচ বজাৰৰ পৰা ২কি:মি আতৰত থকা ড০ ৱাংখাৰ ৰিয়াটচামথিয়াহৰ আবাস গৃহটো ড০ চৰকাৰে কি প্ৰতিষ্ঠান হিচাপে আৰম্ভ কৰিছিল?\n৪) ফ্ৰেংক কিংদন ৱাৰ্ড নামৰ উদ্ভিদ বিজ্ঞানীজনে তেওঁৰ দ্বিতীয় পত্নীৰ সৈতে উত্তৰ-পূৰ্বাঞ্চলৰ কোনবিধ ফুল আৱিস্কাৰ কৰিছিল?\n৫) এই বিখ্যাত হিন্দু মন্দিৰটো ১৭২০ চনত শিৱ সিংহই ব্ৰহ্মপুত্ৰত পাৰত প্ৰতিষ্ঠা কৰিছিল ৷ প্ৰবাদ আছে যে যেতিয়া ভগৱান শ্ৰীকৃষ্ণই নৰকাসুৰক বধ কৰিবৰ বাবে যাত্ৰা আৰম্ভ কৰিছিল, তেখেতৰ ঘোৰাৰ বিশ্ৰামৰ বাবে এই ঠাইতে তেখেত ৰৈছিল ৷ মন্দিৰটো কোনটো?\n৬) কম্পিউটেশ্বনেল ছিছম’লজি (Computational Seismology)-ত স্নাতকোত্তৰ ডিগ্ৰী প্ৰদান কৰা ভাৰতবৰ্ষৰ একমাত্ৰ বিশ্ববিদ্যালয় কোনখন?\n৭) এখেত পদ্মভূষণ ছাৰ কৰিয়ামণিকাম শ্ৰীনিবাস কৃষ্ণণ ৷ এখেত ৰমন তত্তবাদৰ সহ আৱিষ্কাৰক আছিল ৷ যাৰ ফলত এখেতৰ গুৰু ছাৰ চি. ভি. ৰমণক ন’বেল বঁটাৰে সন্মানিত কৰা হৈছিল ৷ এখেতৰ লগত কাম কৰা অসমীয়া সহযোগীজনৰ নাম কি?\n৮) ছবিত থকা ব্যক্তিগৰাকী হৈছে শান্তনু তামুলী ৷ অসমীয়া শিশু সাহিত্যত তেখেত কি নামেৰে পৰিচিত?\n৯) “কেঁচা সোণ” – ১৯৫৯ চনত ফণী শৰ্মাৰ দ্বাৰা পৰিচালিত তথা চাহ জনগোষ্ঠীৰ ওপৰত নিৰ্মিত বোলছবি ৷ কোনটো দিশৰ পৰা এইখন বোলছবি ভাৰবৰ্ষৰ প্ৰথম বোলছবি আছিল?\n১) অসমৰ প্ৰথম কুইজ প্ৰতিযোগীতাৰ বিজয়ীসকল ৷\n২) অবিভক্ত ভাৰতৰ প্ৰথম ৰাষ্ট্ৰপতি ৷\n৩) চগা পোক আৰু পখিলাৰ নামত উচৰ্গা কৰা ভাৰতৰ একমাত্ৰ সংগ্ৰহালয় ৷\n৪) চিৰয় লিলি (Siroy Lily)৷ ১৯৪৬ চনত ইয়াক আৱিস্কাৰ কৰা হৈছিল ৷\n৫) অশ্বক্লান্ত ৷\n৬) তেজপুৰ বিশ্ববিদ্যালয় ৷\n৭) ড০ যিতেন্দ্ৰ নাথ গোস্বামী ৷ শান্তিস্বৰূপ ভাটনাগৰ বঁটাৰে সন্মানিত একমাত্ৰ অসমীয়া ব্যক্তি ৷\n৮) মৌচাক মামা ৷\n৯) ট্ৰেড ইউনিয়নৰ দ্বাৰা প্ৰযোজিত প্ৰথম ভাৰতীয় বোলছবি\nকুইজ: জুলাই, ২০১৩\nNext Article উত্তৰ-পূৰ্বাঞ্চলৰ অৰ্কিড বৈচিত্ৰ্য


বিনোৱা ভাৱে - অসমীয়া ৱিকিপিডিয়া\nআচাৰ্য বিনোৱা ভাবে\n১১ ছেপ্টেম্বৰ, ১৮৯৫\nগাগড, কোলাৰ, মহাৰাষ্ট্ৰ\n১৫ নৱেম্বৰ, ১৯৮২ (৮৭ বছৰ)\nপোৱানাৰ, বৰ্দ্ধ, ভাৰত\nবিনায়ক নৰহৰি "বিনোৱা" ভাবে (মাৰাঠী: विनायक नरहरी भावे); (ইংৰাজী: Archarya Vinoba Bhave) (১৮৯৫-১৯৮২) ভাৰতৰ এজন স্বাধীনতা সংগ্ৰামী, আৰু অহিংসা আৰু মানৱ অধিকাৰ কৰ্মী আছিল। ভূদান আন্দোলনৰ বাবে জনাজাত ভাবেক আচাৰ্য বুলি মতা হৈছিল। মহাত্মা গান্ধীৰ প্ৰধান শিষ্য ভাবেৰ প্ৰতি শ্ৰদ্ধা জনাই ভাৰত চৰকাৰে তেওঁক ১৯৮৩ চনত ভাৰতৰ সৰ্ব্বোচ্চ সন্মান ভাৰত-ৰত্ন প্ৰদান কৰিছিল।\nবিনোৱা ভাবেৰ জন্ম হয় ১৮৯৫ চনত মহাৰষ্ট্ৰৰ কোলাৰৰ গেগড গাঁৱৰ এটি ব্ৰাহ্মণ পৰিয়ালত। তেওঁচ প্ৰকৃত্ব নাম আছিল- বিনায়ক নৰহৰ ভাবে। তেওঁৰ পিতৃৰ নাম হৈছে নৰহৰ সম্ভুৰাও ভাবে আৰু মাতৃ আছিল ৰুক্মিণী দেৱী।\nবিনোৱা ভাবে সৰুৰে পৰাই ধৰ্মৰ প্ৰতি অনুৰাগ আছিল আৰু কিতাপ পঢ়াতো এটা অভ্যাসত পৰিণত কৰিছিল। তেওঁ সৰুতেই ভাৰতৰ প্ৰায়বোৰ শ্ৰেষ্ঠ পুথিভঁড়ালৰ কিতাপ পঢ়ি শেষ কৰিছিল। নিয়মিত বাতৰি-কাকত পঢ়াতো তেওঁৰ সৰুকালিতে গঠিত হোৱা অভ্যাসৰ ফল। সৰুকালৰে পৰাই তেওঁ বিনয়ী আৰু মানুহৰ লগত মিলা-মিচা বা আদান-প্ৰদানৰ স্বভাব গঢ়িছিল। তেওঁ পাঠ্যপুথিৰ জীৱন আৰম্ভ কৰিছিল ১৯১০ চনৰ পৰা। কিন্তু তেওঁৰ স্কুলীয়া প্ৰামাণ-পত্ৰসমূহো এদিন জুইত পুৰিছিল। তেওঁ ইণ্টাৰমিডিয়েটলৈ পঢ়ি, বেনাৰসলৈ গৈ সংস্কৃত অধ্যয়নত মনোযোগ দিছিল। তেওঁ মনোযোগ দিছিল মহাৰাষ্ট্ৰৰ ধৰ্মগ্ৰন্থসমূহ কণ্ঠস্থ কৰাত। এফালে তেওঁ যিমান সময় অধ্যয়নত কটাইছিল, আনফালে প্ৰতিদিনে বাৰমাইল পৰ্যন্ত খোজ কঢ়াৰো অভ্যাস কৰিছিল।\nবিনোৱা ভাবেই মহাত্মা গান্ধীৰ আদৰ্শৰ প্ৰতি গভীৰ ভাবে আকৃষ্ট হয় । লগে লগে তেওঁ ভাৰতৰ স্বাধীনতা সংগ্ৰামৰো এগৰাকী নিষ্ঠাবান সৈনিক হিচাপে কাম কৰা প্ৰতিজ্ঞাবদ্ধ হয়। ১৯১৬ চনৰ ৭ জুনত মহাত্মা গান্ধীক কচাৰাব আশ্ৰমত দেখা কৰে আৰু আশ্ৰমৰ বিষয়ে ভালেখিনি কথা আলচ কৰাৰ সুবিধা পায়। তেতিয়াৰে পৰা তেওঁ আশ্ৰমৰ এগৰাকী সভ্য হয় আৰু আশ্ৰমৰ সেৱাত একান্তভাবে নিবিড় হয়। ১৯২১ চনৰ ৪ জানুৱাৰীত চেঠ যমুনালাল বাজাজৰ পৰামৰ্শত স্থাপন কৰা ওৱাৰ্দ্ধাৰ সত্যাগ্ৰহ আশ্ৰমৰে তেওঁ অন্যতম কৰ্মী হৈ পৰে। তেওঁ ভাৰতৰ স্বাধীনতা সংগ্ৰামৰ বিশিষ্ট মুক্তি যোদ্ধা আছিল আৰু কেইবাবাৰো কাৰাবৰণ খাটিছিল।তেওঁৰ জীৱনৰ অন্যতম স্বাক্ষৰ হ'ল সৰ্বোদয় সমাজ। এই সৰ্বোদয় সমাজৰ জৰিয়তে তেওঁ ভাৰতত প্ৰেম, শান্তি, ভাতৃত্ব, সত্য আৰু অহিংসাৰ বাণী সিঁচিছিল। তেওঁ ভাৰতৰ বিভিন্ন প্ৰান্তে প্ৰান্তে ঘূৰি জমিদাৰ সকলৰ পৰা মাটি দান লৈ- সেই মাটি জনসেৱাত লগাইছিল। এনে মাটি তেওঁ ১৯৫২ চনৰ ভিতৰত প্ৰায় ৪,৪৩,১৯৪ একৰ আৰু ১৯৫৪ চনৰ জানুৱাৰীলৈ প্ৰায় ২৪,০৭,০২৩ একৰ সংগ্ৰহ কৰিছিল।\nআচাৰ্য বিনোৱা ভাবেৰ পৰলোক প্ৰাপ্তি ঘটে ১৯৮২ চনত।\n↑ 1.0 1.1 1.2 1.3 সমীন কলিতা. ভাৰত-ৰত্ন. অজয় কুমাৰ দত্ত, ষ্টুডেণ্টচ্ ষ্ট'ৰচ্. পৃষ্ঠা. ৭৪,৭৫.\n: Website to spread the thoughts, philosophy and works of Vinoba Bhave\nVallabh Niketan - Blogspot\n"https://as.wikipedia.org/w/index.php?title=বিনোৱা_ভাৱে&oldid=218857"ৰ পৰা অনা হৈছে\nএই পৃষ্ঠাখন ০৮ এপ্ৰিল, ২০২০ তাৰিখে ০৬:২৮ বজাত অন্তিম সংশোধন কৰা হৈছিল।


Alzide in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Alzide ar byavahar, ppali, parshwakriya, upkaar, kriya-pratikriya aaru satarkatabani\nAlzide की जानकारी\nAlzide ৰ লাভ আৰু ব্যৱহাৰসমূহ- Alzide Benefits & Uses in Assamese- Alzide ar laabh aaru byavaharsamuh\nAlzide ৰ পালি আৰু সেয়া কেনেদৰে ল'ব- Alzide Dosage & How to Take in Assamese - Alzide ar paali aaru xeya kenedore lobo\nAlzide ৰ পাৰ্শ্চক্ৰিয়াসমূহ- Alzide Side Effects in Assamese- Alzide ar parshwakriyasamuh\nAlzide সংক্ৰান্ত সতৰ্কতাবাণীসমূহ- Alzide Related Warnings in Assamese- Alzide xonkranta xatarkatabanisamuh\nঅইন দৰৱৰ সৈতে Alzideৰ গুৰুতৰ ক্ৰিয়া-প্ৰতিক্ৰিয়া- Severe Interaction of Alzide with Other Drugs in Assamese- Oinor xoite Alzide ar gurutor kriya-pratikriya\nAlzide মতভেদসমূহ- Alzide Contraindications in Assamese- Alzide nishedhsamuh\nAlzide ৰ বিষয়ে সততে সোধা প্ৰশ্নসমূহ- Frequently asked Questions about Alzide in Assamese- Alzide ar bikhoye satate xodha prashnasamuh\nখাদ্য আৰু মদৰ সৈতে Alzide ক্ৰিয়া-প্ৰতিক্ৰিয়া- Alzide Interactions with Food and Alcohol in Assamese- khadya aaru modor xoite Alzide kriya-pratikriya\nAlzide ৰ লাভ আৰু ব্যৱহাৰসমূহ - Alzide Benefits & Uses in Assamese - Alzide ar laabh aaru byavaharsamuh\nAlzide তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAlzide ৰ পালি আৰু সেয়া কেনেদৰে ল'ব - Alzide Dosage & How to Take in Assamese - Alzide ar paali aaru xeya kenedore lobo\nAlzide-ৰ উপাদানসমূহ - Alzide Active Ingredients in Assamese - Alzide-ar upadaansamuh\nAlzide ৰ পাৰ্শ্চক্ৰিয়াসমূহ - Alzide Side Effects in Assamese - Alzide ar parshwakriyasamuh\nগৱেষণাৰ ভিত্তিত, Alzide ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAlzide সংক্ৰান্ত সতৰ্কতাবাণীসমূহ - Alzide Related Warnings in Assamese - Alzide xonkranta xatarkatabanisamuh\nAlzide-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাসকলে Alzide লোৱাৰ পূৰ্বে চিকিতসকৰ পৰামৰ্শ লোৱা উচিত। আপুনিও যদি সেয়া নকৰে তেন্তে আপোনাৰ দেহত ইয়াৰ গম্ভীৰ পাৰ্শ্ব-প্ৰতিক্ৰিয়া হব।\nAlzide-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাসকলে Alzide ৰ মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া লক্ষ্য কৰে লগে লগে Alzide গ্ৰহণ কৰা বন্ধ কৰে। আপোনাৰ চিকিতসকৰ সৈতে যোগাযোগ কৰক আৰু আপোনাৰ চিকিতসকে সুৰক্ষিত বুলি কোৱাৰ পিছতহে পিছত ব্যৱহাৰ কৰিব।\nবৃক্কত Alzide কি প্ৰভাৱ দেখা গৈছে?\nAlzideএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nযকৃতত Alzide কি প্ৰভাৱ দেখা গৈছে?\nকলিজা ৰ বাবে Alzide কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Alzide ৰ কি প্ৰভাৱ দেখা গৈছে?\nঅইন দৰৱৰ সৈতে Alzideৰ গুৰুতৰ ক্ৰিয়া-প্ৰতিক্ৰিয়া - Severe Interaction of Alzide with Other Drugs in Assamese - Oinor xoite Alzide ar gurutor kriya-pratikriya\nAlzide তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAlzide মতভেদসমূহ - Alzide Contraindications in Assamese - Alzide nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Alzide লোৱা অনুচিত যাতে -\nAlzide ৰ বিষয়ে সততে সোধা প্ৰশ্নসমূহ - Frequently asked Questions about Alzide in Assamese - Alzide ar bikhoye satate xodha prashnasamuh\nএই Alzide-এ অভ্য়াস বা নিচাৰ সৃষ্টি কৰে নেকি?\nনহয়, Alzide আসক্তি সৃষ্টি কাৰক বুলি কোনো সাক্ষ্য নাই।\nআপুনি Alzide লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, চিকিত্সা পৰামৰ্শ অনুসাৰেহে Alzide লওক।\nAlzide য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Alzide ক্ৰিয়া-প্ৰতিক্ৰিয়া - Alzide Interactions with Food and Alcohol in Assamese - khadya aaru modor xoite Alzide kriya-pratikriya\nখাদ্য আৰু Alzideৰ ক্ৰিয়া-প্ৰতিক্ৰিয়া\nখাদ্যৰ সৈতে Alzide লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Alzideৰ মাজৰ প্ৰতিক্ৰিয়া\nAlzide আৰু মদৰ প্ৰতিক্ৰিয়া সন্দৰ্ভত এতিয়ালৈ কোনো তথ্য উপলব্ধ নহয় কিয়নো এই বিষয়ত এতিয়ালৈ গৱেষণা হোৱা নাই।\nAlzide ৰ অনুকল্প - Substitutes for Alzide in Assamese\nআপুনি বা আপোনাৰ পৰিয়ালৰ কোনোবাই Alzide লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Alzide ব্যৱহাৰ কৰিছিল নেকি?\nআপুনি কিমান পৰিমাণে Alzide সেৱন কৰিছিল?\nআপুনি Alzide ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Alzide সেৱন কৰে?


india starts precaution vaccine doses from tomorrow who is eligible gap between doses registration details– News18 assam\nCorona Vaccine Booster Dose from Tomorrow: ভাৰতত সোমবাৰৰ পৰা আৰম্ভ হ'ব কোৰোণা ভেকচিনৰ বুষ্টাৰ ডোজ, কোনে কোনে পাব আৰু পঞ্জীয়ন কিদৰে কৰিব, জানক সবিশেষ\nCorona Vaccine Booster Dose: কেৱল স্বাস্থ্যসেৱা কৰ্মী, ফ্ৰণ্টলাইন কৰ্মী, আৰু ৬০ বছৰৰ অধিক বয়সৰ লোকসকলেহে 'বুষ্টাৰ' ডোজৰ বাবে পঞ্জীয়ন কৰিবলৈ যোগ্য। ইয়াৰ উপৰি যদিহে আপোনাৰ কিছুমান জটিল আনুসংগিক ৰোগ থাকে তেতিয়াহে আপুনি 'বুষ্টাৰ' ডোজৰ বাবে যোগ্য হ'ব।\nLast Updated : January 09, 2022, 21:09 IST\nভাৰতে শেহতীয়াকৈ কোমৰ্বিডিটি থকা ৬০ বছৰৰ অধিক বয়সৰ লোকসকলৰ বাবে কোভিড-19 ভেকচিনৰ বুষ্টাৰ ডোজ (Covid-19 Vaccines Booster Dose) প্ৰদানৰ কথা ঘোষণা কৰিছে। কোৰোণা (Corona)ৰ অত্যধিক সংক্ৰামক অমিক্ৰন (Omicron) প্ৰকাৰে দেশৰ কোভিড আক্ৰান্তৰ সংখ্যা অধিক বৃদ্ধি কৰাৰ বাবেই বুষ্টাৰ শ্বট (Booster Shot) বোৰ দিয়া হ'ব।\nশনিবাৰৰ পৰা এই বুষ্টাৰ ডোজৰ বাবে এপইণ্টমেণ্ট আৰু পঞ্জীয়ন (Registration for Booster Dose) প্ৰক্ৰিয়া আৰম্ভ হৈছে যদিও স্বাস্থ্য বিষয়াসকলে কয় যে যোগ্য লোকসকলে পোনে পোনে ভেকচন কেন্দ্ৰলৈ আহিব পাৰে আৰু নিজকে পঞ্জীয়ন কৰি ভেকচিনৰ বুষ্টাৰ ডোজ ল'ব পাৰে। কিন্তু এই বুষ্টাৰ ডোজৰ বাবে কোন যোগ্য আৰু বুষ্টাৰ ডোজ লোৱাৰ সম্পূৰ্ণ প্ৰক্ৰিয়া কি?\nকোন কোন যোগ্য?\nকেৱল স্বাস্থ্যসেৱা কৰ্মী, ফ্ৰণ্টলাইন কৰ্মী, আৰু ৬০ বছৰৰ অধিক বয়সৰ লোকসকলেহে 'বুষ্টাৰ' ডোজৰ বাবে পঞ্জীয়ন কৰিবলৈ যোগ্য। ইয়াৰ উপৰি যদিহে আপোনাৰ কিছুমান জটিল আনুসংগিক ৰোগ থাকে তেতিয়াহে আপুনি 'বুষ্টাৰ' ডোজৰ বাবে যোগ্য হ'ব।\nদ্বিতীয় আৰু তৃতীয় পালিৰ মাজত প্ৰয়োজনীয় সময়ৰ ব্যৱধান কিমান?\nদ্বিতীয় পালি লোৱা তাৰিখৰ পৰা9মাহৰ পিছত বা ৩৯ সপ্তাহৰ পিছত তৃতীয় পালিৰ বাবে যোগ্য হ'ব।\nশ্বটৰ মিশ্ৰণ নহ'ব\nকোভিড-19 ভেকছিনৰ বুষ্টাৰ পালি আগতে প্ৰদান কৰা পালিৰ সৈতে একে হ'ব লাগিব। যদি আপুনি ইতিমধ্যে কোভিশ্বিল্ডৰ দুটা পালি লৈছে তেন্তে আপুনি বুষ্টাৰ ডোজটোও কোভিশ্বিল্ড ল'ব লাগিব, অন্য ভেকচিন ল'ব নোৱাৰিব। কোভাক্সিনৰ ক্ষেত্ৰতো একেই কথা খাটিব।\nজটিল আনুষংগিক ৰোগবোৰৰ ভিতৰত আছে কাৰ্ডিওভাস্কুলাৰ ৰোগ, ডায়েবেটিচ, বৃক্কৰ ৰোগ, ষ্টেম কোষ সংৰোপণ প্ৰাপ্তলোক, চিৰোচিছ, কৰ্কট ৰোগ, চিকল চেল ৰোগ আৰু অন্যান্য জটিল ৰোগ।\nবুষ্টাৰ ডোজৰ বাবে কেনেকৈ পঞ্জীয়ন কৰিব?\n• ৬০ বছৰ বা তাতকৈ অধিক বয়সৰ সকলো জ্যেষ্ঠ নাগৰিকে তেওঁলোকৰ বৰ্তমানৰ কো-উইন একাউণ্ট ব্যৱহাৰ কৰি বুষ্টাৰ ডোজ লাভ কৰিব পাৰে।\n• হিতাধিকাৰীসকলে আগতীয়াকৈ, অন-ছাইট, কো-উইন সুবিধাযুক্ত কোহ'ৰ্ট পঞ্জীয়ন প্ৰক্ৰিয়াৰ জৰিয়তে পঞ্জীয়ন কৰিব পাৰে।\n• যোগ্যতা কো-উইনত লিপিবদ্ধ কৰা দ্বিতীয় পালি লোৱাৰ তাৰিখৰ ওপৰত নিৰ্ভৰ কৰিব।\n• ভেৰিফিকেচন আধাৰ কাৰ্ড ব্যৱহাৰ কৰি কৰা হ'ব।\nআধাৰৰ উপৰিও MoHFWৰ দ্বাৰা অনুমোদিত অন্যান্য পৰিচয় পত্ৰ (ID) হৈছে:\n1. ইপিআইচি (EPIC)\n2. পাছপোৰ্ট (Passport)\n3. ড্ৰাইভিং লাইচেঞ্চ (Driving license)\n4. পেন কাৰ্ড (PAN Card)\n5. NPR আৰু RGIয়ে জাৰী কৰা স্মাৰ্ট কাৰ্ড\n6. ফটোগ্ৰাফৰ সৈতে পেঞ্চন দস্তাবেজ (Pension Document with Photograph)\n• যেতিয়া বুষ্টাৰ ডোজ লোৱাৰ সময় হ'ব Co-WINয়ে SMS যোগে বুষ্টাৰ ভোকচিন ডোজ লোৱাৰ কথা মনত পেলাই দিব।\n• পঞ্জীয়ন আৰু নিযুক্তি সেৱা অনলাইন আৰু অনছাইট অৰ্থাৎ দুয়োটা ফৰ্মেটত উপলব্ধ।\n• একেদিনাই কো-উইন টিকাকৰণ মডিউলৰ জৰিয়তে সকলো টিকাকৰণ ৰেকৰ্ড কৰা হ'ব।\nবুষ্টাৰ শ্বট লোৱাটো কিয় প্ৰয়োজনীয়?\nবুষ্টাৰ শ্বটবোৰে কোভিড-19-ৰ বিৰুদ্ধে বৰ্ধিত সুৰক্ষা প্ৰদান কৰে।\nপ্ৰথম দুটা পালি এতিয়াও গুৰুতৰ ৰোগৰ বিকাশ প্ৰতিহত কৰাত কাৰ্যকৰী। কিন্তু সময়ৰ সৈতে সেইবোৰ কম কাৰ্যকৰী হ'ব পাৰে, বিশেষকৈ জ্যেষ্ঠ নাগৰিক আৰু কোমৰ্বিডিটী থকা লোকসকলৰ ক্ষেত্ৰত। আনহাতে নতুন ভেৰিয়েণ্টৰ সংক্ৰমণৰ আশংকা বৃদ্ধি কৰিব পাৰে। ফলস্বৰূপে, গুৰুতৰ জটিলতা প্ৰতিৰোধ কৰাত উপকাৰী এণ্টিবডী বৃদ্ধি কৰি ৰোগ প্ৰতিৰোধ সুৰক্ষা বজাই ৰখাত এই বুষ্টাৰ শ্বটবোৰ গুৰুত্বপূৰ্ণ হ'ব।\nFirst published: January 09, 2022, 21:09 IST\nCorona Booster DozeCorona VaccineCovid Vaccine Third DoseCovid19 Vaccination


সংগ্ৰামী জীৱন-ধৃতাশ্রী বৰ্মন\nbyRinku Rajowar Posted at Wednesday, March 10, 2021\nএয়া এজন খেতিয়কৰ বাস্তৱ জীৱন কাহিনী। তেওঁ আছিল এজন সহজ সৰল মানুহ আৰু এই সহজ সৰলেই এদিন চাগে তেওঁৰ বাবে কাল হ'ল, কাৰণ তেওঁৰ নিজ মাতৃয়ে তেওঁক এদিন ঘৰৰ পৰা উলিয়াই দিছিল।\nমাতৃ : ঐ তই আজি, এই মূহুৰ্ততে ঘৰৰ পৰা ওলাই যা।\nপুত্র: কিন্তু কিয় মা? মই ক'ত যাম? ক'ত থাকিম?\nমাতৃ: সেইবোৰ মই একো নাজানো। মুঠতে তই এইখন ঘৰৰ পৰা ওলাই যা।\nপুত্র: "ঠিক আছে তেন্তে। একো নাথাকিলেও ঈশ্বৰে দিয়া সাহস আৰু বিশ্বাসখিনি তো আছে মোৰ লগত। আৰু এটা কথা, এদিন মইয়ে তোক বিপদত সহায় কৰিব লাগিব, চাই থাক তই। আহিছোঁ মই।"\nএনেকৈয়ে তেওঁ ঘৰৰ পৰা ওলাই আহিল। কিন্তু তেওঁ ক'ত থাকে কোনেও নাজানে!!\nকেইবছৰমান পিছত তেওঁৰ পিতৃয়ে তেওঁক ৰাষ্টাৰ কাষত দেখা পাই ঘৰলৈ লৈ গ'ল আৰু বেলেগকৈ থকাৰ ব্যৱস্থা কৰি দিলে। তেওঁৰ পিতৃও তেওঁৰ দৰে সৰল মনৰ আছিল।\nএনেকৈয়ে তেওঁ খেতি বাতি কৰি কোনোমতে চলি থাকিল। বিয়া- বাৰু কৰালে। ভগৱানৰ কৃপাত তেওঁৰ বৰ্তমান সুখৰ সংসাৰ। তেওঁৰ দুজনী কন্যা সন্তান আছে।\nবৰ মৰম লগা ছোৱালী দুজনী, মাক দেউতাকক ভগৱানৰ দৰে জ্ঞান কৰে, পিতৃ মাতৃক ইয়াতকৈ বেছি আৰু কি লাগে।\nখেতিয়কজনৰ আচলতে চাকৰি হোৱা কথা আছিল, সকলো কাম হৈ গৈছিল মাত্র তেওঁ জইন কৰিব বাকী আছিল, কিন্তু "বিধাতাৰ লিখন নাযায় খন্দন"।\nভূলবশত: তেওঁৰ ঠাইত বেলেগে জইন কৰিলে। বহুত চেষ্টা কৰিও তেওঁ চাকৰিতো ঘূৰাই নাপালে! প্রায় ১৫ বছৰ ধৰি তেওঁ যুঁজিলে তথাপিও একো কৰিব নোৱাৰিলে, শেষত তেওঁ ভাবিলে যে\n"সকলো বাদ দি মই খেতিত ধৰায়ে ভাল হব। নালাগে মোক চাকৰি!মই কষ্ট কৰিম আৰু মোৰ ছোৱালী দুজনীক মানুহ বনাম। এইয়াই মোৰ উদ্দেশ্য।"\nএইজন এনেকুৱা এজন সাহসী মানুহ যাৰ মূৰৰ ওপৰত এটা এটাকৈ বহুতো ধুমুহা পাৰ হৈ গল, তথাপিও তেওঁ মনত সাহস আৰু বিশ্বাস ৰাখিছে যে এদিন তেওঁৰো ভাল হব।\n২০১৬ চনৰ কথা-\nখেতিয়কজনে ভৰ দুপৰীয়া পথাৰৰ পৰা আহি, বাৰান্দাতে শুই শুই কিবা ভাবি আছিল!!!\nএনেতে ডাঙৰ ছোৱালী জনী আহি দেউতাক শুধিলে_\nছোৱালীজনী: দেউতা তুমি কি ভাৱি আছা?\nদেউতাক: ভাবিছো!! যিখিনি পইছা পাওঁ সেইখিনিৰে দেখোন দিনতোও ভালদৰে নুজুৰে ও আই!!\nছোৱালীজনী: "দেউতা ভগৱানে আমাৰ লগত কিয় এনেকুৱা কৰিলে!"\nদেউতাক: এয়া তেওঁৰে লীলা। ভগৱানে যি কৰে ভালৰকাৰণে কৰে হেনো.......\nছোৱালীজনী: তথাপিও দেউতা,\nইমান অভাৱত কেনেকৈ দিনবোৰ পাৰ কৰো?\nদেউতাক: শুনা আই, আজি ১৬ বছৰে তোমাক কিবা অভাৱ দিছো নেকি, একোৰে অভাৱ দিয়া নাই। যেতিয়ালৈ মোৰ শক্তি থাকিব তেতিয়ালৈ একোৰে অভাৱ নোপোৱা।\nমাত্র তোমালোক সফল হোৱা, যাতে এদিন মই কব পাৰোঁ-----\nএইয়া মোৰ ছোৱালী!\nধুমুহাৰ মাজেৰে পাৰ হৈ যোৱা এইয়া মোৰ ছোৱালী।\nসংগ্রামলৈ ভয় নকৰা এয়া মোৰ ছোৱালী।\nছোৱালীজনী: "দেউতা, মোক নালাগে একো; মাত্র তোমালোক মোৰ লগত থাকিলেই মই সুখী। মাত্র মোক সাহস আৰু প্রেৰণা দি থাকিবা, সেয়াই মোৰ বাবে যথেষ্ট।"\nদেউতাক: হুম, জীৱনত কেতিয়াও আশা এৰি নিদিবা,, হয়তো তোমাৰ জীৱনত আগুৱাই যোৱা পথ সলনি কৰিব লাগিব পাৰে, তুমি যি বিচাৰিছা সেয়াও তুমি নাপাব পাৰা কিন্তু বিশ্বাস কৰা; যেতিয়া তুমি এই সংগ্ৰাম বিলাকক সাহস হিচাপে লৈ আগুৱাই যাবা এদিন নহয় এদিন সফল হবায়ে। এজন পিতৃ হিচাপে এইখিনিয়ে তোমাক ক'লো মই।\n৪ বছৰ পিছত........\nযিজনী মাতৃয়ে তেওঁক ঘৰৰ পৰা উলিয়াই দিছিল, আজি সেইজনী মাতৃৰ জীৱন এই খেতিয়ক জনৰ হাতত, কাৰণ তেওঁক এতিয়া চোৱা-চিতা কৰে এই খেতিয়ক জনে।\n"সেইকাৰণে মানুহে অহংকাৰ কৰিব নালাগে। কাৰণ কাৰ জীৱনত কি লিখা থাকে সেয়া কোনেও নাজানে।"\n✍ ধৃতাশ্রী বৰ্মন, নলবাৰী।\nLabels#গল্প, #ধৃতাশ্রী বৰ্মন


হামৰেণ - অসমৰ নগৰ-মহানগৰ Info. About. What's This?\n★ হামৰেণ - অসমৰ নগৰ-মহানগৰ ..\n২০০১ চনৰ ভাৰতৰ লোকপিয়ল অনুসৰি হামৰেণৰ মুঠ জনসংখ্যা ৮২৭৮ জন। ইয়াৰে ৫৩% পুৰুষ তথা ৪৭% মহিলা। হামৰেণৰ গড় সাক্ষৰতাৰ হাৰ ৬৪%। পুৰুষ আৰু মহিলাৰ পৃথকভাৱে সাক্ষৰতাৰ হাৰ ক্ৰমান্বয়ে ৭১% আৰু ৫৬%। হামৰেণৰ মুঠ জনসংখ্যাৰ প্ৰায় ১৮% ছয় বছৰৰ অনুৰ্ধৰ।\nহামৰেণ নগৰত এখন ব্যক্তিগত মহাবিদ্যালয়, এখন উচ্চতৰ মাধ্যমিক বিদ্যালয় আৰু ছখন উচ্চ মাধ্যমিক বিদ্যালয় আছে। এইকেইখন হৈছে-\nJirsong Govt High School.\nPresbyterian Mission High School.\nChurch of God High School.\nGovt Higher Secondary School.\nRongKarbi High School.\nসলন কৰ ক ৰ ব আ ল জ ল কৰ হয চনত জ ল খনক প নৰ দ ভ গত ব ভক ত কৰ হ মৰ ণ মহক ম ক ল পশ চ ম ক ৰ ব আ ল জ ল ন ম ৰ এখন নত ন জ ল ৰ গঠন কৰ হয ব ক\nশ ক ষ ব ষয পদত য গদ ন কৰ ৷ প ছল ত ও দণ ড ধ শ পদল পদ ন নত ল ভ কৰ আৰ হ মৰ ণ মহক ম ৰ প ৰথম দণ ড ধ শ হ চ প য গদ ন কৰ ৷ চনত ত ও স ব চ ছম লকভ ৱ\nউত তৰ গ ৱ হ ট ক ৰ ব আ ল ড ফ ডকম ক হ ওৰ ঘ ট ব ক জ ন হ মৰ ণ ড ক ম ক ম ক কৰ ঝ ৰ ক কৰ ঝ ৰ গ স ইগ ও গ ল ঘ ট গ ল ঘ ট দ ৰগ ও\nNB নলব ৰ নলব ৰ WK পশ চ ম ক ৰ ব আ ল হ মৰ ণ BO বঙ ইগ ও বঙ ইগ ও BK ব ক স ম ছলপ ৰ\nপশ চ ম ক ৰ ব আ ল ৰ অৱস থ ন দ শ ভ ৰত ৰ জ য অসম প ৰশ সন ক ব ভ গ মধ য অসম সদৰ হ মৰ ণ চৰক ৰ - ল কসভ সমষ ট স ব য ত বশ স ত জ ল - ব ধ নসভ সমষ ট সময অঞ চল\nশ লম ৰ - ম নক চৰ AS34 হ টশ ঙ ম ৰ হ টশ ঙ ম ৰ সদৰ পশ চ ম ক ৰ ব আ ল AS হ মৰ ণ হ মৰ ণ সদৰ হ মৰ ণ নগৰ সম ত ড ক ম ক ম নগৰ সম ত ব শ বন থ AS ব শ বন থ চ ৰ আল ব শ বন থ\nক ৰ ব আ ল জ ল ড ফ ড ফ ব ক জ ন, হ ওড ঘ ট পশ চ ম ক ৰ ব আ ল জ ল হ মৰ ণ হ মৰ ণ কৰ মগঞ জ জ ল কৰ মগঞ জ কৰ মগঞ জ, ৰ মক ষ ণ নগৰ ক কৰ ঝ ৰ জ ল ক কৰ ঝ ৰ\nকাৰ্বি সকলৰ উপাসনা গৃহ, জনগোষ্ঠী meaning in english, জনগষঠৰ, জনগষঠ, উপসন, অসমৰ, ইতহস, কৰব, অরথ, অসমৰজনগষঠ, জনগষঠক, অসমৰবভনজনগষঠৰউৎসৱ, কৰবসকলৰউপসনগহ, জনগষঠmeaninginenglish, জনগষঠঅরথ, হমৰণ, কৰবআজলইতহস, উৎসৱ, সকলৰ, meaning, english, কৰবআল, হামৰেণ, অসমৰ নগৰ-মহানগৰ. হামৰেণ,\nকৰবআজলইতহস উৎসৱ অরথ meaning অসমৰবভনজনগষঠৰউৎসৱ উপসন অসমৰ হামৰেণ জনগষঠঅরথ ইতহস কৰব হমৰণ অসমৰ নগৰ-মহানগৰ. হামৰেণ জনগষঠmeaninginenglish জনগষঠৰ english অসমৰজনগষঠ জনগষঠক কৰবআল সকলৰ জনগষঠ কৰবসকলৰউপসনগহ জনগোষ্ঠী meaning in english কাৰ্বি সকলৰ উপাসনা গৃহ\nকাৰ্বি সকলৰ উপাসনা গৃহ.\nকভিডৰ গণ সংক্ৰমণ! কাৰ্বি আংলং. সংঘৰ হামৰেণ জিলা শাখাৰ ২০ সংখ্যক শিশু, যুৱ আৰু আইমাতৃ সমাৰোহ খনি এইবাৰ টুম্প্ৰেঙৰ ওপৰ তৰাডুবিত বৰ্ণাঢ্য দুদিনীয়া কাৰ্য্যসূচীৰে অনুস্থিত কৰা হয় । হামৰেণ. জনগোষ্ঠী কি. Assam Police, Kahilipara, Gauhati 2021 FindGlocal. হামৰেণ জিলা কাৰাগাৰৰ পৰা পলায়ন দুই কুখ্যাত অপৰাধী অপৰাধী দুটা অপহৰণ কাণ্ডত জড়িত অতুল দেউৰী আৰু ধন দাবীৰ গোচৰত অভিযুক্ত চাৰছিং ৰংপী শনিবাৰে পুৱা কাৰাগাৰৰ. কাৰ্বি আংলং জিলা ইতিহাস. অসমৰ জিলা কেইখন আৰু কি কি?. হামৰেণ. জিলা. পশ্চিম কাৰ্বি আংলং. পিন কোড. 782453. 3. ভােটগ্রহণ কেন্দ্ৰৰ বিৱৰণ. ভােটগ্রহণ কেন্দ্ৰৰ নম্বৰ আৰু নাম: 117 বৰথৈচ এল পি স্কুল. ভােটগ্রহণ কেন্দ্রৰ প্ৰকাৰ.\nঅসমৰ বিভিন্ন জনগোষ্ঠীৰ উৎসৱ.\nFree Mock Test, Assam govt job MCQ.in. ৯৬নং হামৰেণ মডেল প্ৰাথমিক বিদ্যালয় কেন্দ্ৰত ভোটদান। কেন্দ্ৰটোত প্ৰথম ভোটাৰ. কাৰ্বি আংলং. হামৰেণ জিলা কাৰাগাৰ পলায়ন দুই. মেংনুক পশ্চিম কাৰ্বি আংলঙৰ হামৰেণ SP ৰূপে বদলি, CCVDOৰ SSO হৰেন টকবিক গুৱাহাটীত সীমান্ত শাখাৰ SP ৰূপে বদলি, কাৰ্বি আংলঙৰ ASP নন্দ সিঙক AIGP ৰূপে গুৱাহাটীলৈ পদোন্নতিসহ বদলি,.\n১৬৭গৰাকী প্রার্থীৰ মনোনয়ন পত্র. উত্তৰঃ হামৰেণ মালভূমি কপিলী নদীৰ পশ্চিম দিশত অৱস্থিত । ১৩। কার্বি মালভূমিৰ নৈ সমূহ কোন শ্রেণীৰ? উত্তৰঃ কার্বি মালভূমিৰ নদীসমূহ অপকেন্দ্রীক শ্রেণীৰ । ১৪। কার্বি. কাৰবি আংলং জিলাৰ ইতিহাস Vikaspedia. হামৰেণ. পশ্চিম কাৰ্বি আংলং জিলাৰ বৈঠালাংছ থানাৰ অন্তৰ্গত আমট্ৰেঙৰ ছিং ক্ৰ পুলক গাঁৱৰ নিবাসী লংছিং টেৰণৰ পুত্ৰ ৰূপন টেৰণ যোৱা ২৫ মাৰ্চ তাৰিখৰ পৰাই নিৰুদ্দেশ.\nপুৰুষৰবাবে হামৰেণ আৰুতিৰােতাৰবাবে কুন্তীৰ অর্থাৎ জিৰণীঘৰসজাটো নিয়ম। এই পূজাৰ সামগ্ৰী পূজাৰী আৰু গৃহস্থৰ বাদে আনে স্পর্শ কৰাটো নিষেধাসমূহীয়া. ভাৱে পতা ৰংকে পূজা. হামৰেণ উচ্চতৰ বিদ্যালয়ৰ অষ্টম. পুলিবৰ, সােণাৰী আৰু হামৰেণ আৰক্ষী থানা ভৱন উদ্বোধন কৰে। ০. প্রধানমন্ত্রী ৰাষ্ট্ৰীয় ডাইলাইচিচ আঁচনিৰ অধীনত তথা. অসম চৰকাৰৰ স্বাস্থ্য আৰু পৰিয়াল কল্যাণ বিভাগ আৰু. NPER020PART117.pdf. হামৰেণ পথ চক্ৰ, মুখ্য কাৰ্যালয় হামৰেণ ডিফু পথ চক্ৰ, মুখ্য কাৰ্যালয় ডিফু হাফলং R&B চক্ৰ, মুখ্য কাৰ্যালয় হাফলং নগাওঁ পথ চক্ৰ, মুখ্য কাৰ্যালয় নগাওঁ যোৰহাট পথ চক্ৰ.\nকাৰ্বি পাহাৰৰ সমস্যাৰ বুজ লবলৈ.\nহামৰেণ মহকুমাৰ ডংকামোকামত. যােৱা ২০ জুলাই তাৰিখে জিলা তথ্য. আৰু জনসংযােগ বিষয়। গৰাকীৰ. উদ্যোগত ২০০৫ বৰ্ষৰ গাঁও পর্যায়ৰ অৰ. টি আই এক্ট প্রশিক্ষণ সম্পন্ন হৈ যায়. উক্ত. Basavana Bagevadi, Vijayapura ಬಸವನ ಬಾಗೇವಾಡಿ. ছচেঙৰ পৰা পিছলৈ কাৰবিসকলে নিজ ৰংখাঙলৈ তেওঁলোকৰ ৰাজধানী স্থানান্তৰ কৰে৷ হামৰেণ মহকুমাৰ সদৰ ঠাই এতিয়া পশ্চিম কাৰবি আংলং জিলাৰ সদৰ হামৰেণৰ পৰা প্ৰায় ১৬ কিলমিটাৰ.\nটেট পৰীক্ষা, নাগৰিকত্ব সংশোধনী.\nআমাৰ খবৰ, হামৰেণ, ৬ আগষ্ট ঃ এসুলেল নহয়কিন্তু এম্বুলেল নাপাই তেওঁ পত্নীৰ মৃতদেহ নিবলৈ হয়বিদাৰক কাণ্ডই সকলােৰে অন্তৰ চুই যায়। চুকাৰী এম্বুলেন্স সেৱাৰ পৰা বঞ্চিত. বৈঠালাংছ সমষ্টিৰ বিজেপি প্ৰাৰ্থী. A. কৰিমগঞ্জ. B. যােৰহাট. C. শিৱসাগৰ. D. ডিব্ৰুগড়. Answer:A. Solution View Answer. 155. পশ্চিম কাৰ্বি আংলং জিলাৰ এটা মহকুমা হল. A. হামৰেণ. B. মাইবং. C. হাফলং. D. জোনাই. Answer:A. Solution View Answer. 1234567 8 9. তিনি সন্তানৰ মাতৃৰ সৈতে পৰকীয়া. তিনি সন্তানৰ মাতৃৰ সৈতে পৰকীয়া প্ৰেম কৰি আৰক্ষীৰ হাতত আটক আৰক্ষী। পশ্চিম কাৰ্বি আংলঙত সংঘটিত হৈছে এই ঘটনা। স্বামী আৰু কাৰ্বি ছাত্ৰ সন্থাৰ এজাহাৰৰ ভিত্তিত হামৰেণ. কাৰ্বি পৰিষদীয় হামৰেণ Dainik Agradoot. শুকুৰবাৰে হামৰেণ আৰক্ষীয়ে পশ্চিম কাৰ্বি আংলং জিলাৰ বিভিন্ন প্ৰান্তত ধনদাবী কৰা দুই দুৰ্বৃত্তক আটক কৰিবলৈ সক্ষম হয় ৷ আটকাধীন যুৱক দুজনৰ পৰা আৰক্ষীয়ে এখন. জনগোষ্ঠী আৰু সংস্কৃতি কাৰবি আংলং. অহা ১২ জুনত অনুষ্ঠিত হবলগা দ্বাদশ কার্বি আংলং স্বায়ত্তশাসিত পৰিষদৰ নির্বাচনৰ বাবে মনোনয়ন পত্র দাখিলৰ আজি আছিল অন্তিম দিন৷ ডিফু, হামৰেণ আৰু বোকাজানত এইবাৰ.\nClass 12 Geography Unit 12 অসমৰ ভূ প্রকৃতি.\nদুগুনে ডাঙৰ। আনহাতে পশ্চিমৰ খণ্ডটোৱে কাৰ্বি আংলং. জিলাখনৰ হামৰেণ মহকুমাটো সামৰি লৈছে। দক্ষিণ পশ্চিমৰ. পৰা উত্তৰ পূবলৈ ঢাল খােৱা এই খণ্ডটোৰ গড় উচ্চতা হৈছে. ৯০০ মিটাৰ।. কাৰবি আংলং জিলাৰ সাধাৰণ তথ্য কাৰবি. ৰংহাং ৰংবং হামৰেণ চহৰৰ পৰা প্ৰায় ১৬ কিঃমিঃ দূৰত্বত অৱস্থিত৷ কাৰ্বিসকলে ৰজাক লিন্দকপ বা ৰিচ বুলি কয়৷ যি কাৰ্বি সমাজৰ ৰংহাং কুলৰ। ৰজাই তেওঁৰ শাসন কাৰ্য.\nপশ্চিম কাৰ্বি আংলং জিলাৰ শিশু.\nকাৰ্বি আংলং জিলাৰ উপায়ুক্ত ইছফাকুৰ ৰহমানে আজি সন্ধিয়া সাত বজাৰ পৰা ১৫ জুলাই পৰ্যন্ত হামৰেণ, বৈঠালাংচ আৰু ডংকামোকাম পৌৰ সভাৰ এলেকাৰ লগতে খেৰণি আৰক্ষী থানা. ধনদাবী কৰি কাৰ্বি আংলঙত দুই. হামৰেণ চিভিল ষ্টেট বেংক অব. ইণ্ডিয়া. ২. অধিকন্তু, যদিও দুখন নতুন জিলা ইষ্ট কামৰূপ আৰু দক্ষিণ কামৰূপ জিলাক ৰাজপত্রিত. অধিসূচনা দিনাংক ২৬ ফেব্ৰুৱাৰী, ২০১৬ যােগে প্রকাশিত.\nUntitled Karbi Anglong District.\nজিলাৰ সদৰ নগাওঁ. মহকুমা নগাঁও, কলিয়াবৰ. জিলা হোজাই. জিলাৰ সদৰ হোজাই. মহকুমা হোজাই. জিলা কাৰ্বি আংলং পশ্চিম. জিলাৰ সদৰ হামৰেণ. মহকুমা হামৰেণ. জিলা ডিমা হাচাও. Soil of Assam and its types Assamese Gyan Tutorial. সৰহকৈ লো পোৱা বাবে এই মাটি সাধাৰণতে ৰঙা হয় । এই মাটি পোৱা যায়. কাৰ্বি মালভূমিৰ হামৰেণ Hamren of Karbi platue. ডিমা হাচাও জিলা Dima. নতুনকৈ আৱিস্কৃত পূৰাতাত্ত্বিক. ৫০ কোটিৰ ২৫ খন আচঁনিৰে জিলিকিল পশ্চিম কাৰ্বি আংলঙৰ হামৰেণ চহৰ. January 11, 2018. 220 1 minute read. NT122 AS18012018.pdf RBI. সভাত উপস্থিত থকা শতাধিক হামৰেণ বিজেপিৰ নেতা আৰু সক্রিয় কৰ্মীক সম্বোধন কৰি কাৰ্বি পৰিষদৰ কাৰ্যবাহী সদস্য মঙ্গলছিং তিমুঙে সমাগত বিধানসভা নিৰ্বাচনৰ বাবে.\nস্বেচ্ছাসেৱী সংগঠনটোত. যােগ দিয়াৰ পিছৰে পৰাই দিনে ৰাতি কেৱল জনসজাগতামূলক ভাষণ দিয়েই ঘূৰি ফুৰিব লগা গৈছে। আজি. যদি ধুবুৰী, কাইলৈ বৰপেটা। আজি যদি হামৰেণ কাইলে নগাঁও।. পশ্চিম কাৰ্বি আংলঙতো আজি Our North East. ক্ৰমিক নং. স্থানৰ নাম. জিলা. ১. বৃহত্ শিলাখণ্ড, ননজিৰং ১, হামৰেণ. কাৰ্বি আংলং. ২. বৃহত্ শিলাখণ্ড, ননজিৰং ২, হামৰেণ. কাৰ্বি আংলং. ৩. বৃহত্ শিলাখণ্ড, ননজিৰং ৩, হামৰেণ. কাৰ্বি আংলং. ৪. Untitled. লকডাউন হামৰেণ, ডোংকামোকাম, বৈঠাংলাংছ পৌৰসভা এলেকাৰ লগতে খেৰণি থানা অঞ্চলত প্ৰযোজ্য হব। এই সময়ছোৱাত লকডাউন উলংঘা কৰিলে কঠোৰ আইনী ব্যৱস্থাৰ সন্মুখীন হব.\nUntitled Vigyan Prasar.\nহামৰেণ উচ্চতৰ বিদ্যালয়ৰ অষ্টম শ্ৰেণীৰ ছাত্ৰ নিৰুদ্দেশ Hamren Missingboy Dehli Langkiriengti. Regional Dibrugarh Assamese 1800 1805 News On AIR. বৈঠালাংছ হামৰেণ বিধ্বস্ত পথেৰে আহি হামৰেণৰ আৱৰ্ত ভৱনত উপস্থিত হয় ৰাজ্যপালগৰাকী। ৰাজ্যপালগৰাকীক বিভিন্ন জাতি জনগোষ্ঠীৰ স্বকীয় সংস্কৃতিক কাৰ্যসূচীৰ. পশ্চিম কাৰ্বি আংলঙত শ্ৰীমন্ত. ২. বোকাজান অসামৰিক মহকুমা, মুখ্যালয় – বোকাজান. পশ্চিম কাৰবি আংলং জিলা – হামৰেণ মহকুমা, মুখ্যালয় – হামৰেণ. ৯. আৰক্ষী থানা আৰু আৰক্ষী চকী মহকুমা আৰু আৰক্ষী থানা অনুযায়ী.